
	讝讛 讛讘讗 注诇 讛注专讜讛. 讚讟驻讬 讘讜砖转讜 谞讬讻专 砖讛诪诪讝专 谞专讗讛 诇注讜诇诐 讗讘诇 砖讗专 注讘讬专讜转 专讜爪讞 讜讙讝诇谉 讗讬谉 注讚讬讜 诇驻谞讬讜: 谞讗诪专 注爪专转 讘驻住讞. 讜讘讬专讜砖诇诪讬 讬诇讬祝 诇讛 专' 讬讜讞谞谉 讘砖诐 专' 讬砖诪注讗诇 谞讗诪专 讞诪砖讛 注砖专 讘驻住讞 讜谞讗诪专 讞诪砖讛 注砖专 讘讞讙 诪讛 诇讛诇谉 [讬讜''讟 讗讞专讜谉 转砖诇讜诪讬谉 诇专讗砖讜谉 讗祝 讻讗谉 讬''讟 讗讞专讜谉 转砖诇讜诪讬谉 诇专讗砖讜谉] 讜转讜 诇讬讻讗 诇诪讬驻专讱 讻讚驻专讬讱 讘讛砖''住 砖诇谞讜 讚讛讗 讙讝专讛 砖讜讛 讙诪讜专讛 讻讚讬诇驻讬谞谉 诪讬谞讛 讘住讜讻讛 讘驻' 讛讬砖谉 (讚祝 讻讝.) 讜注讜讚 讬讛讜讚讛 讘专 住驻专讗 讘砖诐 专讘讬 讗讜砖注讬讗 讚专讬砖 讛转诐 讜讞讙讜转诐 讗讜转讜 讞讙 诇讛' 砖讘注转 讬诪讬诐 讜讻讬 砖讘注讛 讛诐 讜讛诇讗 砖诪谞讛 讛诐 讗诇讗 讬爪讗 砖讘转 [诪讛诐] 讛专讬 讝' 专' 讬讜住讬 讘注讬 讜讻讬 诪讻讗谉 诇诪讚谞讜 砖讗讬谉 讞讙讬讙讛 讚讜讞讛 砖讘转 讜讛诇讗 诪诪拽讜诐 讗讞专 讛转讬讘 专讘讬 讬讜讞谞谉 讗讞讜讬 讚专讘 住驻专讗 讜讛转谞讬讗 讗祝 讘驻住讞 讻谉 诪注转讛 爪讗 诪讛谉 砖讘转 讛专讬 [砖砖讛] 讛讙注 注爪诪讱 砖讞诇 讬''讟 专讗砖讜谉 讜讗讞专讜谉 讘砖讘转 [爪讗 诪讛诐 砖谞讬 讬诪讬诐] 讛专讬 讻讗谉 砖砖讛 讗转讗 讬讛讜讚讛 讘专 住驻专讗 讘砖诐 专' 讗讜砖注讬讗 讜讞讙讜转诐 讗讜转讜 讞讙 诇讛' 砖讘注转 讬诪讬诐 爪讗 诪讛谉 砖讘转 砖讻讘专 诇诪讚谞讜 砖讗讬谉 讞讙讬讙讛 讚讜讞讛 砖讘转 讜诪讛 转''诇 转讞讙讜讛讜 诇专讘讜转 讬讜''讟 讛讗讞专讜谉 诇转砖诇讜诪讬谉 诇专讗砖讜谉 讜讻诇 讗讜转谉 讚专砖讜转 讗讬谞谉 讘讻讗谉 讗讱 讘驻专拽 讗诇讜 讚讘专讬诐 (驻住讞讬诐 讚祝 注:) 诪讬讬转讬 诇讛讛讬讗 讚讬讛讜讚讛 住驻专讗 讜驻专讬讱 注诇讛 讛讛讬讗 讚讞诇 讬讜''讟 讛专讗砖讜谉 讜讛讗讞专讜谉 讘砖讘转 讛专讬 讻讗谉 砖砖讛 讜诇讗 诪讬讬转讬 转讞讙讜讛讜: 转砖诇讜诪讬谉 讝讛 诇讝讛. 讜讛讛讬讗 讚诇拽诪谉 (讚祝 讬讝.) 讚讬诇驻讬谞谉 转砖诇讜诪讬谉 诇讞讙 讛砖讘讜注讜转 诪讞讙 讛诪爪讜转 讻诇 讝' 诇讗 诪住转讘专 诇诪讬诪专 转砖诇讜诪讬谉 讝讛 诇讝讛 讻讬讜谉 讚讞讜诇 讙诪讜专 讛讜讗: 讻讬讜谉 讚诇讗 讞讝讬 讘专讗砖讜谉 转讜 诇讗 讞讝讬 讘砖谞讬. 讜爪''注 讗诐 讛讬讛 驻砖讜讟 讘专讗砖讜谉 讜讞讙专 讘砖谞讬 诪讬 讗诪专讬谞谉 讻讬讜谉 讚讞讬讜讘讗 注诇讬讛 专诪讬讗 讘专讗砖讜谉 转讜 诇讗 驻拽注 诪讬谞讬讛 讗注''讙 讚讛砖转讗 诇讗 讞讝讬 讗讜 讚诇诪讗 讻讬讜谉 讚转砖诇讜诪讬谉 讝讛 诇讝讛 诇专' 讗讜砖注讬讗 诇讗讜 诪讬讞讬讬讘 讜诪讬讛讜 讻讬讜谉 讚讛砖转讗 诇讗讜 讘专 讞讬讜讘讗 讛讜讗 诇讗 诪爪讬 诪讬讬转讬 诇讬讛 讛讜讗讬诇 讜讗讬谞讜 讘讘讬讗讛 诇讗 讛讜讬 讘讛讘讗讛: 谞讟诪讗 讘讬讜诐 诪讘讬讗. 讙讘讬 谞讝讬专 砖谞讟诪讗 拽讗讬 讚注''讻 诇讗 驻诇讬讙讬 专讘讬 讜专' 讬讜住讬 讘专 讬讛讜讚讛 (谞讝讬专 讚祝 讬讞.) 讘谞讟诪讗 讘砖诪讬谞讬 砖讻谉 讬爪讗 诇砖注讛 讛专讗讜讬讛 诇讛讘讬讗 拽专讘谉 讗讘诇 讘诇讬诇 砖诪讬谞讬 讚诇讗 讞讝讬 诇拽专讘谉 诇讗 讜专讘讬 讬讜住讬 讘专 讬讛讜讚讛 讚谞拽讟 谞讟诪讗 讘砖讘讬注讬 诇讗讜 诪砖讜诐 讛讘讗转 拽专讘谉 讛讜讗 讗诇讗 讚讞砖讬讘 诇讬讛 讻诪讛 讟讜诪讗讜转 讘砖讘讬注讬: 砖讗谞讬 讟讜诪讗讛 讛讜讗讬诇 讜讬砖 诇讛 转砖诇讜诪讬谉 讘驻住讞 砖谞讬. 讛讬讛 拽砖讛 诇诪讜专讬 讗''讻 住讘讬专讗 诇讬讛 诇专' 讬讜讞谞谉 谞讟诪讗 讘讬讜诐 专讗砖讜谉 讜讞讝讬 讘砖谞讬 诪讬讬转讬 讞讙讬讙讛 讗诐 讻谉 诇讬诪讗 诇注讬诇 专讬砖 诪讻讬诇转讬谉 诇讗转讜讬讬 讟诪讗 讘专讗砖讜谉 讜谞讟讛专 讘砖谞讬 讜讬砖 诇讜诪专 讚讗讬谉 讛讻讬 谞诪讬 讗诇讗 诪砖讜诐 讚诇专讘 驻驻讗 讚讘住诪讜讱 诇讗 诪爪讬 诇诪讬诪专 讛讻讬 谞拽讟 诪讬诇转讗 讚砖讜讬 诇转专讜讬讬讛讜:





专讘讬谞讜 讞谞谞讗诇

拽砖讬讬谉 讗讛讚讚讬 讗诇讗 诇讗讜 砖"诪 讻讗谉 讘住转诐 讻讗谉 讘诪驻专砖 砖"诪 讗转诪专 谞诪讬 诪砖诪讬讛 讚专' 讬讜讞谞谉 诇讗 砖谞讜 讻讬讜谉 砖驻住拽 砖讜讘 讗讬谞讜 诪拽专讬讘 讗诇讗 砖诇讗 讙诪专 讛讬讜诐 讚讗诪专讬谞谉 诪讚诇讗 讗拽专讬讘 砖讬讜专讬 砖讬讬专讬谞讛讜 诇讝诪谉 讗讞专 讜谞注砖讜 讻讚讬谉 谞讚专讬诐 讜谞讚讘讜转. 



讗讘诇 讙诪专 讛讬讜诐 讞讜讝专 讜诪拽专讬讘:




诪转谞讬' 诪讬 砖诇讗 讞讙讙 讘讬讜"讟 讛专讗砖讜谉 讞讜讙讙 讜讛讜诇讱 讗转 讻诇 讛专讙诇 讻讜诇讜 讜讬讜"讟 讛讗讞专讜谉 讜讙诪专讬谞谉 诇讛讜 诇转砖诇讜诪讬谉 诪讚讻转讬讘 讘讞讙 讜讞讙讜转诐 讗讜转讜 讞讙 诇讛' 砖讘注转 讬诪讬诐 讘砖谞讛 讞拽转 注讜诇诐 讜讻转讬讘 讘讞讙 讛诪爪讜转 讜讘讞讙 讛砖讘讜注讜转 讜讘讞讙 讛住讜讻讜' 讗砖转讻讞 讚讗转拽讜砖 诇讛讜 讻讜诇讛讜 诇讛讚讚讬. 讛转讬谞讞 讛谞讬 讬讜诐 砖诪讬谞讬 砖诇 讞讙 诪谞讗 诇讬讛. 



讗"专 讬讜讞谞谉 讙诪专讬谞谉 诇讬讛 讘讙"砖 谞讗诪专讛 注爪专转 讘砖讘讬注讬 砖诇 驻住讞. 讜谞讗诪专讛 注爪专转 讘砖诪讬谞讬 砖诇 讞讙. 诪讛 砖讘讬注讬 砖诇 驻住讞 讬砖 诇讜 转砖诇讜诪讬谉 讗祝 注爪专转 讚讞讙 讬砖 诇讜 转砖诇讜诪讬谉 讜讗诪专讬谞谉 讛讗讬 注爪专转 爪专讬讱 诇讛讬讜转 诪讜驻谞讛 讜诪驻讜专砖 讘诪住' 谞讚讛 驻专拽 讛诪驻诇转 砖爪专讬讱 诇讛讬讜转 诪讜驻谞讛 讻讚讬 砖转讚讬谉 诪诪谞讜 讝讛 讛讚讬谉 砖讻诇 讙"砖 砖讛讬讗 诪讜驻谞讛 讘砖谞讬 爪讚讚讬谉 诇诪讬讚讬谉 讜讗讬谉 诪砖讬讘讬谉. 讜讗注"驻 砖讬砖 诇讛 驻专讻讗 讗讬谉 诪砖讬讘讬谉. 讜讗诐 讗讬谞讛 讝讜 讛注爪专转 讻转讜讘讛 讘讛 诪讜驻谞讛. 



讗讬讻讗 诇诪驻专讱 诪讛 诇砖讘讬注讬 砖诇 驻住讞 砖讻谉 讗讬谉 讞诇讜拽 诪诇驻谞讬讜 驻讬' 讻讜诇谉 砖讘注转 讬诪讬 讛驻住讞 拽专讘谉 讗讞讚 诇讻讜诇谉. 拽专讘谉 砖诇 讬讜诐 专讗砖讜谉 讛讜讗 拽专讘谉 诇讻诇 讛讬诪讬诐. 讗讘诇 砖诪讜谞转 讬诪讬 讛讞讙. 讬讜诐 讛专讗砖讜谉 讬"讙 驻专讬诐. 讜讬讜诐 讛砖谞讬 讬"讘 驻专讬诐 讛讜诇讻讬谉 讜诪转诪注讟讬谉 讜讘讬讜诐 讛砖诪讬谞讬 驻专 讗讞讚 讛谞讛 讞诇讜拽讬诐 讛谉 讝讛 诪讝讛. 



讜讗诪专讬谞谉 诇讗讬讬 讗驻谞讜讬讬 诪讜驻谞讛 讻讜'. 



讜转谞讗 诪讬讬转讬 诇讬讛 诪讛讻讗 讜讞讙讜转诐 讗讜转讜 讞讙 诇讛' 砖讘注转 讬诪讬诐 讜讙讜' 讬讻讜诇 讬讛讗 讞讜讙讙 讜讛讜诇讱 讻诇 砖讘注讛 转"诇 讗讜转讜. 讗讜转讜 讻诇讜诪专 讬讜诐 专讗砖讜谉 讗转讛 讞讜讙讙 讜讗讬 讗转讛 讞讜讙讙 讻诇 讝'. 讗"讻 诇诪讛 谞讗诪专 砖讘注讛 转砖诇讜诪讬谉 讝讛 诇讝讛. 



驻讬专讜砖 专' 讬讜讞谞谉 住讘专 诪讬 砖谞转讞讬讬讘 诇讞讙讬讙讛 讘讬讜诐 讛专讗砖讜谉 讜诇讗 讞讙 诪砖诇诐 讻诇 砖讗专 讬诪讜转 讛讞讙 讜讗诐 诇讗 谞转讞讬讬讘 讘专讗砖讜谉 讻讙讜谉 砖讛讬讛 讞讜诇讛 讜讻讬讜爪讗 讘讜 砖讗讬谞讜 诪转讞讬讬讘 讘讞讙讬讙讛 讗注"讙 讚讗转驻讞 讘砖谞讬 驻讟讜专 讛讜讗. 讜专' 讗讜砖注讬讗 住讘专 讻讬讜谉 讚讗转驻讞 讘砖谞讬 讞讬讬讘 诇砖诇诐 讘砖讗专 讛讬诪讬诐 讜讻谉 讻诇 讬诪讜转 讛讞讙 转砖诇讜诪讬谉 讛谉 讝讛 诇讝讛. 



讗"专 讝讬专讗 讞讬讙专 讘讬讜诐 专讗砖讜谉 讜谞转驻砖讟 讘砖谞讬 讗讬讻讗 讘讬谞讬讬讛讜. 专' 讬讜讞谞谉 住讘专 驻讟讜专 讻讬讜谉 讚诇讗 讞讝讬 讘专讗砖讜谉 诇讗 讞讝讬 讘砖谞讬. 讜专' 讗讜砖注讬讗 住讘专 讜诇讗 讬转讻谉 讝讛 砖讞诇拽讜 诇讜 讞讝拽讬' 讜专' 讬讜讞谞谉 讻砖谞讟诪讗 讘诇讬诇讛 诇讛注诪讬讚讛 讘讝讘 讜谞讻讜讞讬诐 讛谉 诇诪讘讬谉. 



讜诪拽砖讬谞谉 诪讬 讗"专 讬讜讞谞谉 讛讻讬 讜讛讗诪专 讞讝拽讬讛 谞讟诪讗 讘讬讜诐 诪讘讬讗. 驻讬' 谞讝讬专 砖谞讟诪讗 讟讜诪讗转 诪转 讜注讜讚 谞讟诪讗 讘讬讜诐 砖诪讬谞讬 诇讟讜诪讗转讜 讛专讗砖讜谞讛 讟讜诪讗转 诪转 讗讞专转 诪讘讬讗 讘' 拽专讘谞讜转 谞讟诪讗 讘诇讬诇讛 讗讬谞讜 诪讘讬讗. 



专' 讬讜讞谞谉 讗诪专 讗祝 讘诇讬诇讛 谞诪讬 诪讘讬讗 讜讛讗讬 谞讝讬专 讘诇讬诇 砖诪讬谞讬 砖诇讜 诇讗 讞讝讬 诇讗转讜讬讬 拽专讘谉 讜拽讗"专 讬讜讞谞谉 讞讬讬讘 诇讛讘讬讗 拽专讘谉 讗讞专 讘转砖诇讜诐 讞' 讬诪讬诐 诇讟讛专转讜. 讜讗注"驻 砖诇讗 谞转讞讬讬讘 讘注转 讟讜诪讗转讜. 讜驻讬专拽 专' 讬专诪讬讛 砖讗谞讬 讟讜诪讗讛 讛讜讗讬诇 讜讗讬转 诇讛 转砖诇讜诪讬谉 讘驻住讞 砖谞讬 驻讬专讜砖 讛诇讗 诪讬 砖谞讟诪讗 诇讬诇讬 讬"讚 讘谞讬住谉 讗讜 诪拽讜讚诐 诇讻谉 诇讗 谞转讞讬讬讘 注讚讬讬谉 诇讛拽专讬讘 讘驻住讞 讘注转 讟讜诪讗转讜 讜讗注驻"讻 谞转讞讬讬讘 讘讗讜转讜 驻住讞 诇讛砖诇讬诪讛 讘讬"讚 讘讗讬讬专 讘驻住讞 砖谞讬 讻讱 讝讛 讛谞讝讬专 讜讝讛 砖讗诪专谞讜 讚诪讬讬专讬 讘谞讝讬专 诪驻讜专砖 讘讻专讬转讜转 驻' 讗专讘注讛 诪讞讜住专讬 讻驻专讛 讘讙诪专讗 讜谞讝讬专 砖谞讟诪讗 讟讜诪讗讜转 讛专讘讛. 讜讗讜拽讬诪谞讗 讛转诐 诇专' 讬讜住讬 讘"专 讬讛讜讚讛. 讜讚诇讗 讻专' 讚转谞讬讗 讜拽讚砖 讗转 专讗砖讜 讘讬讜诐 讛讛讜讗 讘讬讜诐 讛讘讗转 拽专讘谞讜转讬讜 讚讘专讬 专讘讬 专' 讬讜住讬 讘专"讬 讗讜诪专 讘讬讜诐 转讙诇讞转讜. 讚讗讬 专' 诇讗 诪砖转讻讞转 诇讛 谞讝讬专 砖谞讟诪讗 讟讜诪讗讜转 讛专讘讛 诇讛讬驻讟专 讘拽专讘谉 讗讞讚 讜驻专讬砖 讛讻讬 讛转诐 讻讬讜谉 讚讗' 专' 谞讝讬专讜转 讚讟讛专讛 注讚 砖诪讬谞讬 诇讗 讞讬讬诇讗 注诇讬讛 讗讬 讚谞讟诪讗 讘砖讘讬注讬 讜讞讝专 讜谞讟诪讗 讘砖讘讬注讬 讗讞专 讻讜诇讛 讟讜诪讗讛 讗专讬讻转讗 讛讬讗 讜诇讬转 讛讻讗 讟讜诪讗讜转 讛专讘讛. 讜讗讬 讚谞讟诪讗 讘砖诪讬谞讬 砖诇讜 讜讞讝专 讜谞讟诪讗 讘砖诪讬谞讬 讗讞专 讜讞讝专 讜谞讟诪讗 讘砖诪讬谞讬 讗讞专.





讛诪讗讬专讬

讛诪砖谞讛 讛讞诪砖讬转 诪讬 砖诇讗 讞讙 讘讬"讟 讛专讗砖讜谉 砖诇 讞讙 讞讜讙讙 讗转 讻诇 讛专讙诇 讜讬"讟 讛讗讞专讜谉 注讘专 讛专讙诇 讜诇讗 讞讙 讗讬谞讜 讞讬讬讘 讘讗讞专讬讜转讜 讜注诇 讝讛 谞讗诪' 诪注讜讜转 诇讗 讬讜讻诇 诇转拽讜谉 讜讞住专讜谉 诇讗 讬讜讻诇 诇讛诪谞讜转 专砖讘"诪 讗讜诪专 讗讬讝讛讜 诪注讜讜转 砖讗讬谞讜 讬讻讜诇 诇讛转拽谉 讝讛 砖讘讗 注诇 讛注专讜讛 讜讛讜诇讬讚 诪诪讝专 讗诐 转讗诪' 讘讙讜谞讘 讜讘讙讜讝诇 讬讻讜诇 讛讜讗 砖讬讞讝讜专 讜讬转拽谉 专砖讘"讬 讗讜诪专 讗讬谉 拽讜专讬' 诪注讜讜转 讗诇讗 诇诪讬 砖讛讬讛 诪转讜拽谉 讘转讞诇讛 讜谞转注讜讜转 讜讗讬 讝讛 讝讛 转诇诪讬讚 讞讻诐 砖驻讜专砖 诪谉 讛转讜专讛 讗诪专 讛专"诐 驻讬' 专讜爪讛 讘讗诪专讜 讞讙 讜诇讗 讞讙 讛拽专讘转 讛注讜诇讛 讜讛砖诇诪讬诐 砖讛讜讗 讞讬讬讘 讘讛谉 讻诪讜 砖讘讬讗专谞讜 讜讚注 讻讬 讞讙 讛砖讘讜注讜转 讗注"驻 砖讛讜讗 讗讞讚 讬砖 诇讜 转砖诇讜诪讬谉 讻诇 讝' 诇讗诪专讜 讘讞讙 讛诪爪讜转 讜讘讞讙 讛砖讘讜注讜转 讜讘讞讙 讛住讜讻讜转 讜讘讗讛 讛拽讘诇讛 诪讛 讞讙 讛诪爪讜转 讬砖 诇讜 转砖诇讜诪讬讜 讻诇 讝' 讗祝 讞讙 讛砖讘讜注讜转 讬砖 诇讜 转砖诇讜诪讬谉 讻诇 砖讘注讛:



讗诪专 讛诪讗讬专讬 诪讬 砖诇讗 讞讙 讘讬"讟 讛专讗砖讜谉 讜讻讜' 讻讜谞转 讛诪砖谞讛 砖讗诐 诇讗 拽专讘谉 讘专讗砖讜谉 诪拽专讬讘谉 讻诇 (讬讜诐) [讬诪讬] 讛讞讙 讜讗诪专 注诇 讝讛 诪讬 砖诇讗 讞讙 专"诇 拽专讘谉 注讜诇讛 专讗讬讛 讜拽专讘谉 砖诇诪讬 讞讙讬讙转 讟"讜 讘讬讜诐 讟讜讘 专讗砖讜谉 砖诇 讞讙 讞讜讙讙 讜讛讜诇讱 讻诇 讬诪讜转 讛专讙诇 砖诇讗 谞讗诪专 注诇讬讜 注讘专 讬讜诪讜 讘讟诇 拽专讘谞讜 讗诇讗 讬砖 诇讜 转砖诇讜诪讬谉 讻诇 讝' 讜讗驻讬' 讬"讟 讛讗讞专讜谉 砖诇 讞讙 专"诇 砖诪讬谞讬 注爪专转 砖讛讜讗 讬"讟 讘驻谞讬 注爪诪讜 诇注谞讬谉 驻讝"专 拽砖"讘 诇注谞讬谉 讝讛 诪讬讛讗 讬"讟 讗讞讚 讛讜讗 讜讗祝 讘砖诪讬谞讬 诪砖诇诐 讞讙讬讙转讜 砖诇 专讗砖讜谉 讜讻"砖 砖拽专讘谞讜转 讛驻住讞 讬砖 诇讛诐 转砖诇讜诪讬谉 讻诇 砖讘注讛 砖诇 驻住讞 讜诇讗 注讜讚 讗诇讗 砖讗祝 注爪专转 砖讗讬谉 讘讜 讗诇讗 讬讜诐 讗讞讚 讬砖 诇讜 转砖诇讜诪讬谉 讻诇 讝' 讻诪讜 砖讬转讘讗专 注讘专 讛专讙诇 驻讬' 讗祝 砖诪讬谞讬 注爪专转 讜诇讗 讞讙 讗讬谉 诇讜 注讜讚 转砖诇讜诪讬谉 讜注诇 讝讛 谞讗诪专 诪注讜讜转 诇讗 讬讜讻诇 诇转拽讜谉 讜讻讜' 专' 砖诪注讜谉 讗讜诪专 讜讻讜' 驻专讜砖 诇讗 讘讗 诇讞诇讜拽 注诇 转谞讗 拽诪讗 讗诇讗 砖讘讗 诇讛讜住讬祝 讘讘讬讗讜专 讛驻住讜拽 讜讗诪' 砖讻诇 讛注讜讘专 注讘专讛 砖讗讬 讗驻砖专 诇讜 诇讛砖讬讘讛 讛讜讗 诪注讜讜转 讘诇讗 转拽讜谉 讻讙讜谉 讛讘讗 注诇 讛注专讜讛 讜讛讜诇讬讚 诪诪谞讛 讘谉 讜讘讙诪' 驻讬' 讘拽爪转 注专讬讜转 讗注"驻 砖诇讗 讛讜诇讬讚 诪诪谞讛 讻讙讜谉 讛讘讗 注诇 讗砖转 讬砖专讗诇 讘专爪讜谉 讗讜 注诇 讗砖转 讻讛谉 讗驻讬' 讘讗讜谞住 砖讛专讬 讗住专讛 注诇 讘注诇讛 讜讗讬谉 诇讛 注讜讚 转拽讜谉 讗注"驻 砖注诇 讬讚讬 砖讗专 讞诇拽讬 讛转砖讜讘讛 讬砖 诇讜 讞诇拽 诇注讜诇诐 讛讘讗 讗讞专 砖讗讬谉 讘讬讚讜 诇讛砖讬讘讛 讗讘诇 讙讜谞讘 讜讙讜讝诇 讛专讬 讗驻砖专 诇讜 诇讛讞讝讬专 讜诇转拽谉 注讜转转讜 专砖讘"讬 讗讜诪专 讗讬谉 拽讜专讬谉 诪注讜讜转 讗诇讗 诇诪讬 砖讛讬讛 诪转讜拽谉 诪转讞诇转讜 讜讛讜讗 讻注讬谉 转诇诪讬讚 讞讻诐 砖驻讬专砖 讜讛讜讗 砖讗诪专讜 讘讙诪' 讗讬谉 讗讜诪专讬谉 讘拽专讜 讙诪诇 讘拽专讜 讞讝讬专 砖讛专讬 诪注拽专讜 讗讬谉 专讗讜讬 诇拽专讘谉 讗诇讗 讘拽专讜 讟诇讛 讗诐 谞驻诇 讘讜 诪讜诐 讗诐 诇讗讜:



讝讛讜 讘讬讗讜专 讛诪砖谞讛 讜讻诇讛 注诇 讛讚专讱 砖讘讬讗专谞讜讛 讛诇讻讛 讛讬讗 讜讚讬谞讬谉 砖讘讗讜 注诇讬讛 讘讙诪专讗 讗诇讜 讛谉:



讻诇 讙讝讬专讛 砖讜讛 砖讗讬谞讛 诪讜驻谞讬转 诪砖讜诐 爪讚 讗讬谉 诇诪讚讬谉 讛讬诪谞讛 讻诇诇 讜讗诐 讛讬讗 诪讜驻谞讬转 诪爪讚 讗讞讚 诇诪讚讬谉 讛讬诪谞讛 讗诇讗 砖讗诐 诪爪讗谞讜 注诇讬讛 拽讜砖讬讗 诪砖讬讘讬诐 注诇讬讛 讜讗诐 讛讬讗 诪讜驻谞讬转 诪砖谞讬 爪讚讚讬谉 诇诪讚讬谉 讜讗讬谉 诪砖讬讘讬谉:



注拽专 讛讞讬讜讘 讘专讗讬讛 讘讞讙讬讙讛 讘专讗砖讜谉 讛讜讗 讜诇讗 讘砖讗专 讛讬诪讬诐 讜讻砖讛讜讗 讞讜讙讙 讘砖讗专 讛讬诪讬诐 讗讬谞讜 讞讜讙讙 讗诇讗 诪转讜专转 转砖诇讜诪讬' 砖诇 专讗砖讜谉 诪注转讛 讛讬讛 讞讙专 讗讜 讟诪讗 讘讬讜诐 专讗砖讜谉 讜谞转驻砖讟 讗讜 讟讛专 讘砖谞讬 讗讬谞讜 讞讜讙讙 砖讛专讬 讗讬谉 转砖诇讜诪讬' 诇专讗砖讜谉 讗讞专 砖诇讗 讛讬讛 讘讜 注拽专 讛讞讬讜讘 讜诪"诪 讗诐 讛讬讛 讘讜 讞讬讜讘 讗驻讬' 专讙注 讗讞讚 讜讗讬专注讛 讘讜 住讘讛 讛驻讜讟专转讜 讜讘砖讗专 讛讬诪讬诐 谞注讚专讛 讗讜转讛 住讘讛 讞讬讬讘 砖讛专讬 诪"诪 讛讬讛 诇讜 讞讬讜讘 讘专讗砖讜谉 讘讗讬讝讛 专讙注 砖讘讜 讜讝讛讜 砖讗诪专讜 谞讟诪讗 讘讬讜诐 诪讘讬讗 讘诇讬诇讛 讗讬谞讜 诪讘讬讗 讜注拽专 驻讬专讜砖讜 谞讟诪讗 讘诇讬诇讬 讬"讟 专讗砖讜谉 讗讬谞讜 诪砖诇诐 讛讜讗讬诇 讜诇讗 讛讬讛 讘讬讜诐 专讗砖讜谉 注诇讬讜 讞讬讜讘 讗讘诇 谞讟诪讗 讘讬讜诐 讛讜讗讬诇 讜讻讘专 讞诇 注诇讬讜 讞讬讜讘 拽专讘谉 讘诇讗 讟讜诪讗讛 诪讘讬讗 讜讻谉 讘讞讙专 讗转讛 诪驻专砖讛 砖讛讬讛 讞讙专 拽讜讚诐 讛讬讜诐 讗注"驻 砖讬"诪 砖诪讜注讛 讝讜 专"诇 谞讟诪讗 讘讬讜诐 讜讻讜' 诇注谞讬谉 谞讝讬专 讜诇注谞讬谉 诪讛 砖讗诪专讜 注诇讬讜 讘讻专讬转讜转 驻专拽 讚' 诪讞讜住专讬 讻驻专讛 讟' 讗' 砖诇驻注诪讬诐 讗讬谞讜 诪讘讬讗 注诇 讟讜诪讗讜转 讛专讘讛 讗诇讗 拽专讘谉 讗讞讚 讜驻注诪讬诐 诪讘讬讗 拽专讘谉 注诇 讻诇 讟讜诪讗讛 讜讟讜诪讗讛 讜驻讬' 讘讛 砖讗诐 谞讟诪讗 讘诇讬诇讛 砖诪讞专转讜 砖诪讬谞讬 诇讟讜诪讗转讜 讛讜讗讬诇 讜诇讗 谞转讞讬讬讘 注讚讬讬谉 讘拽专讘谉 讟讜诪讗讛 讗讬谉 讝讜 讟讜诪讗讛 讗讞专转 讜讗讬谞讜 诪讘讬讗 拽专讘谉 讗讞专 讗讘诇 讗诐 谞讟诪讗 讘讬讜诐 讞' 讛讜讗讬诇 讜讻讘专 谞专讗讛 诇拽专讘谉 讗注"驻 砖诇讗 讛讘讬讗讜 讛专讬 讝讛 讟讜诪讗讛 讗讞专转 讜诪讜谞讛 讝' 讜诪讘讬讗 讘砖诪讬谞讬 砖谞讬 拽专讘谞讜转 讗讬谞讜 讻谉 砖讘谞讝讬专 讻诇 砖诇讗 讛讘讬讗 拽专讘谞讜转讬讜 讞讚讗 讟讜诪讗讛 讛讬讗 讻诪讜 砖讬转讘讗专 讗诇讗 砖讝讜 砖谞讗诪专讛 讻讗谉 注拽专 讛讚讘专讬诐 诇驻专砖讛 诇注谞讬谉 讞讙讬讙讛 讜讻谉 谞专讗讛 砖驻讬专砖讜讛 讙讚讜诇讬 讛诪讞讘专讬诐 讜讗注"驻 砖专' 讬讜讞谞谉 讗诪' 讘讛 讗祝 讘诇讬诇讛 诪讘讬讗 讛诇讻讛 讻讞讝拽讬讛 砖讛讬讛 专讘讜 讜谞诪爪讗 讟诪讗 讜讞讙专 讘讚讬谉 讗讞讚:



讛讬讛 讞讬讬讘 讘专讗砖讜谉 讜诇讗 讞讙 讜讘砖谞讬 讗讬专注讛 诇讜 住讘讛 讛驻讜讟专转讜 讗讬谉 讗讜诪专讬' 讛讜讗讬诇 讜讘专讗砖讜谉 讛讬讛 讞讬讬讘 讬讛讗 诪讘讬讗 注讻砖讜 诪转讜专转 转砖诇讜诪讬' 砖讛专讬 讗祝 讗诐 讘专讗砖讜谉 讛讬讛 讻讱 诇讗 讛讬讛 诪讘讬讗:



谞讝讬专 砖讗讬专注讛 诇讜 讟讜诪讗讛 讘转讜讱 谞讝讬专讜转讜 诪讜谞讛 讝' 讜诪讙诇讞 讘砖讘讬注讬 讜诪讘讬讗 拽专讘谞讜转讬讜 讘砖诪讬谞讬 讜诪讜谞讛 诇讜 谞讝讬专讜转讜 诪转讞诇讛 讜讛讬诪讬诐 讛专讗砖讜谞讬诐 讬驻诇讜 讻讬 讟诪讗 谞讝专讜 讗讬专注讛 诇讜 讟讜诪讗讛 讘转讜讱 讝' 拽讜讚诐 砖讛注专讬讘 砖诪砖讜 诪讛诐 讛专讬 讝讛 住讜转专 讜诪讜谞讛 讝' 讗讞专讬诐 讜讗讬谞讜 诪讘讬讗 讗诇讗 拽专讘谉 讗讞讚 注诇 砖转讬 讛讟诪讗讜转 讜讻谉 讛讚讬谉 讗祝 讘讛注专讬讘 砖诪砖讜 讜讗祝 讘砖诪讬谞讬 讗讜 讗驻讬' 谞转讗讞专 讻诪讛 讬诪讬诐 讗讞专 讟讛专转讜 讻诇 砖谞讟诪讗 拽讜讚诐 讛讘讗转 拽专讘谞讜转讬讜 讗讘诇 讗诐 谞讟诪讗 讗讞专 砖讛讘讬讗 拽专讘谞讜转讬讜 诪讜谞讛 讝' 讗讞专讬诐 讜诪讘讬讗 拽专讘讜 砖谞讬 注诇 讟讜诪讗讛 讝讜 讗驻讬' 诇讗 讛讘讬讗 讗诇讗 诪拽爪转 拽专讘谞讜转讬讜 讻讙讜谉 砖讛讘讬讗 讞讟讗转讜 讜诇讗 讛讘讬讗 讗转 讗砖诪讜 讜讗转 注讜诇转讜 谞讞砖讘讛 [讟讜诪讗讛] 讝讜 讻讟讜诪讗讛 讗讞专转 讜诪讘讬讗 讗讞专 讟讛专转讜 拽专讘谉 讗讞专 讜讻谉 讛讬讗 砖谞讜讬讛 讘诪住' 谞讝讬专 诇讚注转 专' 砖诪注讜谉 讘驻专拽 诪讬 砖讗诪专 讛专讬谞讬 谞讝讬专 讬"讞 讘' 讜讻谉 讻转讘讜讛 讙讚讜诇讬 讛诪讞讘专讬诐 讜讝讜 讛讬讗 砖讛讘讬讗转谞讜 诇讚讜谉 讘讛诐 砖诇讗 驻讬' 讝讛 砖诇 谞讟诪讗 讘讬讜诐 诇注谞讬谉 谞讝讬专 讗诇讗 诇注谞讬谉 讞讙讬讙讛 砖讛专讬 讘谞讝讬专 讗驻讬' 谞讟诪讗 讘讬讜诐 讞' 讗讬谞讜 诪讘讬讗 讻诪讜 砖讻转讘谞讜 讜讻谉 砖诇注谞讬谉 讞讙讬讙讛 讻转讘讜 砖讗诐 讛讬讛 讟诪讗 讘诇讬诇 讬"讟 专讗砖讜谉 讗注"驻 砖讟讘诇 讘砖谞讬 驻讟讜专 讗讘诇 谞讟诪讗 讘讬讜诐 讛讜讗讬诇 讜讘讻谞讬住转讜 讛讬讛 讞讬讬讘 砖讛专讬 讛讬讛 讟讛讜专 诪讘讬讗 拽专讘谉 专讗讬讛 讜讞讙讬讙讛 讗讞专 砖讬讟讛专 讻诇 讝诪谉 砖讛讜讗 讘讝诪谉 讛专讗讜讬 诇转砖诇讜诪讬' 专"诇 讻诇 讛讞讙 讗诇讗 砖诇注谞讬谉 驻讬专讜砖 讬砖 讘住讜讙讬讗 讝讜 拽爪转 讘诇讘讜诇讬谉 诇讻诇 讛驻讬专讜砖讬谉 砖讗诐 讗转讛 诪驻专砖 讝讜 砖诇 谞讟诪讗 讘讬讜诐 诇注谞讬谉 谞讝讬专 讜诇砖讬讟转 讙讚讜诇讬 讛专讘谞讬诐 讛讬讗讱 转讬专抓 讘讛 砖讗谞讬 讟讜诪讗讛 讛讜讗讬诇 讜讬砖 诇讛 转砖诇讜诪讬' 讘驻住讞 砖谞讬 讚讬诇诪讗 讗讞讙讬讙讛 拽讗讬 讗诇讗 砖讛诐 讚讜讞拽讬诐 诇驻专砖 砖讗谞讬 讟讜诪讗讛 讚诇讗讜 讚讞讬讬讛 讙诪讜专讛 讛讬讗 讛讜讗讬诇 讜诪爪讬谞讜 讘诪拽讜诐 讗讞专 讟讜诪讗讛 砖讬砖 诇讛 转砖诇讜诪讬' 讜讛讬讗 诇注谞讬谉 驻住讞 砖谞讬 砖讗诐 讛讬讛 讟诪讗 讘专讗砖讜谉 诪讘讬讗讜 讘砖谞讬 讗注"驻 砖讗讬谉 诪讘讬讗 注诪讜 讞讙讬讙讛 讜诪讗诪专 砖诪爪讬谞讜 讟讜诪讗讛 砖讬砖 诇讛 转砖诇讜诪讬' 讗祝 讝讜 砖诇 谞讝讬专 专讗讜讬 诇讜诪专 砖讬讛讗 诇讛 转砖诇讜诪讬' 讛讗 讘砖讗专 讚讞讬讜转 诇讗 讻讙讜谉 讞讙专 讘专讗砖讜谉 砖讛专讬 讗祝 诇驻讬' 砖谞讬 砖诪驻专砖讬' 讝讜 砖诇 谞讟诪讗 讘讬讜诐 诇注谞讬谉 讞讙讬讙讛 讗转讛 爪专讬讱 诇驻专砖 讛讜讗讬诇 讜讬砖 诇讛 转砖诇讜诪讬' 诇注谞讬谉 驻住讞 讚讛讗 讞讙讬讙讛 讘砖谞讬 诇讬讻讗 讜讻谉 讻砖讗转讛 诪驻专砖 讝讜 砖诇 谞讟诪讗 讘讬讜诐 诇注谞讬谉 讞讙讬讙讛 讜诇砖讬讟转 讙讚讜诇讬 讛诪讞讘专讬诐 拽砖讛 诇驻专砖 讻砖讛拽砖讛 诇讜 讛谞讬讞讗 诇诪讗谉 讚讗诪' 驻住讞 砖谞讬 转砖诇讜诪讬' 讚专讗砖讜谉 讛讜讗 讗诇讗 诇诪讗谉 讚讗诪专 专讙诇 讘驻谞讬 注爪诪讜 讛讜讗 讜砖讛诇讻讛 讻谉 讻诪讜 砖讬转讘讗专 讘驻住讞 砖谞讬 驻专拽 讟诪讗 讛讬讗讱 转讬专爪讜 讗诇讗 拽住讘专 专' 讬讜讞谞谉 诇讬诇讛 讗讬谉 诪讞讜住专 讝诪谉 讻诇讜' 讜诪砖讜诐 讛讻讬 拽讗诪专 砖讗祝 谞讟诪讗 讘诇讬诇讛 诪讘讬讗 讜讛专讬 讗讬谉 诇砖讜谉 讞住讜专 讝诪谉 谞讜驻诇 讗诇讗 讘讟讜诪讗讛 砖讻诇转讛 诇讗 注诇 转讞诇转 讟讜诪讗讛 讜讗"讻 讻砖转驻专砖讛 讘注谞讬谉 谞讝讬专 讗转讛 诪驻专砖 讟注诪讗 讚专' 讬讜讞谞谉 讘谞讝讬专 诪砖讜诐 讚诪讻讬讜谉 砖谞专讗讛 讘诇讬诇 讞' 讘诇讗 讟讜诪讗讛 讞讬讜讘 拽专讘谉 注诇讬讜 讛讜讗讬诇 讜讝诪谉 讟讜诪讗讛 注讘专 砖讗讬谉 诇讬诇讛 诪讞讜住专 讝诪谉 砖注讘专 诇讜诪专 砖注讚讬讬谉 诇讗 谞砖诇诐 讝诪谉 讛讟讜诪讗讛 讜诇讗 讞诇 注诇讬讜 讞讬讜讘 拽专讘谉 讗诇讗 讜讚讗讬 谞砖诇诐 讝诪谉 讛讟讜诪讗讛 讜讛讙讬注 讝诪谉 讛讟讛专讛 讗诇讗 砖诇讗 讬爪讗 诇驻讜注诇 注讚 诇诪讞专 讜讻讘专 讞诇 注诇讬讜 讞讬讜讘 拽专讘谉 [讜诪讗讞专 砖讞诇 注诇讬讜 讞讬讜讘 拽专讘谉] 讻讬 讛讚专 讜诪讟诪讗 讟讜诪讗讛 讗讞专讬转讬 讛讬讗 讗讘诇 讘讞讙讬讙讛 讛专讬 诇讗 谞砖诇诐 讝诪谉 讞讙专讜转讜 讜诇讗 讛讙讬注 讝诪谉 讞讬讜讘 讗讘诇 讻砖讗转讛 诪驻专砖讛 诇注谞讬谉 讞讙讬讙讛 讛讬讗讱 诇砖讜谉 讞住讜专 讝诪谉 谞讜驻诇 讘诪讛 砖诇讗 讘讗 诇讻诇诇 讞讬讜讘 讻诇诇 注讚 砖诪转讜讱 讻讱 驻住拽讜 专讘讬诐 讘谞讝讬专 砖诪讗讞专 砖讛讙讬注 诇砖注讛 讛专讗讜讬讛 诇拽专讘谉 讛专讬 讛讜讗 讻讗讬诇讜 讛拽专讬讘讜 讜诪讜谞讛 讜诪讟讛专 讜讟注讜谉 砖转讬 拽专讘谞讜转 诪驻谞讬 砖讛诐 诪驻专砖讬诐 讝讜 砖诇 谞讟诪讗 讘讬讜诐 诇注谞讬谉 谞讝讬专 注诇 讛讚专讱 砖讻转讘谞讜 讜驻讜住拽讬谉 讻讞讝拽讬讛 砖讗诐 谞讟诪讗 讘讬讜诐 诪讬讛讗 诪讘讬讗 讗讘诇 讘诇讬诇讛 讗讬谞讜 诪讘讬讗 砖讛诇讬诇讛 诪讞讜住专 讝诪谉 讻诇讜' 诪讞讜住专 讝诪谉 讛讝' 砖诇讗 注讘专 转讞讜诪谉 诪爪讚 讻谞讬住转 讛砖诪讬谞讬 注讚 砖讬专讗讛 诇拽专讘谉 讜诇讗 注讜讚 讗诇讗 砖讬砖 驻讜住拽讬谉 砖讗驻讬' 谞讟诪讗 讘诇讬诇讛 专"诇 诇讬诇讛 砖诪讞专转讜 砖诪讬谞讬 讛讜讗讬诇 讜诪"诪 注讘专 讙讘讜诇 讛讝' 诪讘讬讗 砖转讬 拽专讘谞讜转 砖讛诇讬诇讛 讗讬谞讜 诪讞讜住专 讝诪谉 讛讝' 讜讛专讬 讝讛 讞讬讜讘 讛拽专讘谉 注诇讬讜 讛讜讗讬诇 讜讛注专讬讘 砖诪砖讜 讜讗讬谉 讛诇讬诇讛 驻讜讟专讜 讗诇讗 砖讚讜讞转讜 注讚 诇诪讞专 诪驻谞讬 砖讛诐 诪驻专砖讬诐 讝讜 砖诇 谞讟诪讗 讘讬讜诐 讜讻讜' 讘谞讝讬专 讙诐 讻谉 讜驻讜住拽讬' 讻专' 讬讜讞谞谉:





诪讛专砖"讗 - 讞讬讚讜砖讬 讛诇讻讜转

讘讚"讛 讝讛 讛讘讗 注诇 讛注专讜讛 讻讜' 专讜爪讞 讜讙讝诇谉 讻讜' 注讻"诇 讙讝诇 讘讻讚讬 谞拽讟讜 讚讛讗 讘诇讗讜 讛讗讬 讟注诪讗 拽讗诪专讬谞谉 讘诪转谞讬' 讚诪注讜讜转 讬讜讻诇 诇转拽讜谉 讛讜讗 讜讗讜诇讬 讘讙讜讝诇 讛专讘讬诐 拽讗诪专讬 讚讗讬谉 诇讜 转拽谞讛 砖诇讬诪讛 讻讚讗讬转讗 驻专拽 讛讙讜讝诇:


讘讚"讛 讻讬讜谉 讚诇讗 讞讝讬 讘专讗砖讜谉 讻讜' 讜诪讬讛讜 讻讬讜谉 讚讛砖转讗 诇讗讜 讘专 讞讬讜讘讗 讻讜' 注讻"诇 专"诇 讚诪讛"讟 讻讬讜谉 讚讛砖转讗 诇讗讜 讘专 讞讬讜讘讗 诇讗 诪爪讬 诪讬讬转讬 讻讜' 讗驻讬' 诇专"讬 讚讗讬转 诇讬讛 转砖诇讜诪讬谉 讚专讗砖讜谉 讜诪砖"讛 诇讗 诪爪讬 诇诪讬诪专 讚讗讬讻讗 讘讬谞讬讬讛讜 讘讻讛"讙:


讘讚"讛 谞讟诪讗 讘讬讜诐 诪讘讬讗 讙讘讬 谞讝讬专 砖谞讟诪讗 拽讗讬 讚注"讻 诇讗 驻诇讬讙讬 专讘讬 讜专' 讬讜住讬 讘"讬 讻讜' 注讻"诇 讻爪"诇 讜专"诇 讚专"讬 讘"讬 讚讗讬转 诇讬讛 讘讻专讬转讜转 讚谞讝讬专讜转 讚讟讛专讛 诪讬讜诐 讝' 讛讜讗 诇讗 驻诇讬讙 讘讛讱 诪诇转讗 诇讙讘讬 讛讘讗转 拽专讘谉 讗讞专 讚讗讬谞讜 讗诇讗 诪讬讜诐 讞' 讜诪转谞讬' 讚诪讘讬讗 拽专讘谉 讗讞讚 注诇 讟讜诪讗讜转 讛专讘讛 讗转讬讗 讻专' 讬讜住讬 讘"讬 讜讚讜"拽:





专砖"砖

讙诪专讗 诇讗讬讬 讗驻谞讜讬讬 诪讜驻谞讛 讻讜' 讛讻转讬讘 诇转"诪. 驻砖讜讟 讚诪驻谞讬 讻谉 转专讜讬讬讛讜 诪讜驻谞讬 讚讘注爪专转 讚砖诪讬谞讬 讙诐 讻谉 讻转讬讘 讻诇 诪"注 诇"转. 讜讗祝 诇驻诪砖"讻 讛讘"讗 讚讞讚 注爪专转 诪讘"诇 诇讙讜驻讬讛 讻讚讬 诇住诪讜讱 注诇讬讛 诇讛' 讜诇讻诐 诇讚专砖讛 讚驻住讞讬诐 (住讞 讘) 专拽 讚讻讜讜谞转 讛砖"住 讚诇讬讻转讘讜 转专讜讬讬讛讜 (专"诇 诇讛' 讜诇讻诐) 讙讘讬 讞讚 注爪专转 诪讻诇 诪拽讜诐 讘讗讬讝讜 注爪专转 砖讬讻转讘讜 讛讜讛 讬诇驻讬谞谉 砖驻讬专 讚专砖讛 讚驻住讞讬诐. 讜诇讻谉 诪讗讬 讚诪拽砖讛 讛专讘 讛谞讝讻专 诪讝讛 诇讚注转 讛住讜讘专讬诐 讚讘注讬谞谉 砖讬讛讗 讛诇诪讚 诪讜驻谞讛 讗讬谞讜 讻诇讜诐 讚讜讚讗讬 诪住转讘专讗 讚注爪专转 讚砖诪讬谞讬 诪讜驻谞讛 讻讚讬 诇诇诪讜讚 讛讙讝"砖:



讙诪' 砖诐 讞讙专 讘讬讜诐 专讗砖讜谉 讻讜' 讻讬讜谉 讚诇"讞 讘专讗砖讜谉 讻讜'. 注讟"讗 讘讗讜专讱. 讜注诪砖"讻 注诇讬讜 讘驻住讞讬诐 (注讜 讘):



专砖"讬 讚"讛 讻讜诇谉 转砖诇讜诪讬谉 讝诇"讝. 讗讬谉 诇讱 讻讜' 诇诪讬 砖诇讗 谞专讗讛 讻讜' 讬讜诐 专讗砖讜谉 讻讜'. 诇讻讗讜专讛 讬驻诇讗 诪讚讜注 诇讗 驻讬' 讻驻砖讜讟讜 讚讘讗讬讝讛 讬讜诐 砖讬专爪讛 讬拽专讬讘 讜注诪砖"讻 诇注讬诇 (讝 讘) 讜注讜讚 谞"诇 诪砖讜诐 讚讘专讬砖 讬讜诪讗 拽专讬 专"讗 诇砖诪讬谞讬 讚讞讙 讟驻诇 诇住讜讻讜转 砖讛讜讗 转砖诇讜诪讬谉 诇讛诐 讜诪砖诪注 讚讗诇讬讘讗 讚讻"注 拽讗诪专 诪讚拽讗诪专 砖诐 讗驻讬诇讜 诇诪"讚 讻讜'. 讗讘诇 讬砖 诇驻专砖 讚砖诪讬谞讬 诇讻"注 转砖诇讜诪讬谉 诇住讜讻讜转. 讜讞讬讙专 讘讝"讬 讛住讜讻讜转 诇讻"注 驻讟讜专 讜讻谉 讻转讘 讛讟讜专讬 讗讘谉 讻讗谉 讚"讛 注讘专 讛专讙诇 讚砖诪讬谞讬 诇讻"注 转砖诇讜诪讬谉 讚专讗砖讜谉. 注讬' 讘转讜讚"讛 转砖诇讜诪讬谉. 讜注诪砖"讻 讘住"讚 讘诪讙讬诇讛 (讛):



转讚"讛 谞讗诪专. 讜注讜讚 讬讛讜讚讛 讘"住 讻讜' 讗转讗 专' 讞谞谞讬讗 讬讛讜讚讛 讘"住 讻讜' (讻"讛 讘讬专讜砖诇诪讬 讜讻爪"诇 讻讗谉) 讜诪讛 转"诇 转讞讜讙讜 讗讜转讜. 讻爪"诇 讜讻谉 讘住讛"讚. 讜谞专讗讛 讘讬讗讜专讜 讚讘转讞讬诇讛 讛讬讛 专讜爪讛 讬讛讜讚讛 讘"住 诇诪讬诇祝 讚讬砖 诇讜 转砖诇讜诪讬谉 讻诇 砖诪讜谞讛 诪讛讗 讚讻转讬讘 砖讘注转 讬诪讬诐 讜爪讗 砖讘转 诪讛诐 讻讜' 讜讚讞讬 诇讬讛 专' 讬讜住讬 讜讻讬 诪讻讗谉 讻讜' 讜专"诇 讜讗"讻 讛"诇 诇讻转讜讘 砖诪讜谞转 讬诪讬诐 讜讚诇讗 讚讞讬 砖讘转 讛诇讗 讬讚注讬谞谉 诪诪拽讜诐 讗讞专. 讜讻谉 专' 讬讜讞谞谉 驻专讬讱 注诇讬讜 讘' 驻专讻讜转 (诪讛 砖驻专讬讱 讜讛转谞讬讗 讗祝 讘驻住讞 讻谉 讻讜' 谞转拽砖讛 讘讝讛 讛砖"拽 注"砖. 讜诇注谞"讚 讚讻讜讜谞转讜 注诇 讛讗 讚转谞讬讗 讘诪讻讬诇转讗 驻' 讘讗 住驻"讝 讚专讬讛"讙 讚专讬砖 讛讗 讚讻转讬讘 讘讞讛"住 驻' 专讗讛 砖讘注转 讬诪讬诐 转讞讜讙 讚讗讗"注 诇讞讛"住 讚讻讘专 讻转讬讘 讘讬讛 讘驻' 讗诪讜专 讜讞讙讜转诐 讻讜' 讝"讬 转谞讛讜 注谞讬谉 诇讞讛"诪 注"砖 讜谞讻讜谉 讘注讝"讛) 讜讗转讗 专' 讞谞谞讬讗 讜转谞讬 诇讛讗 讚讬讛讜讚讛 讘"住 讘诇砖讜谉 讗讞专 讜讛讜讗 讚诪砖讘注转 讬诪讬诐 讘讗诪转 诇讗 讬诇驻讬谞谉 诪讬讚讬 砖讻讘专 诇诪讚谞讜 讻讜' 讻讚驻专讬讱 专' 讬讜住讬 诇注讬诇 专拽 诪转讞讜讙讜 讗讜转讜 讬诇驻讬谞谉 诇专讘讜转 讬讜"讟 讛讗讞专讜谉 讻谞"诇 谞讻讜谉 讘注讝"讛 讜讚诇讗 讻讛讙讛转 讛讘"讞 讜驻讬' 讛拽"注 注"注:





讘谞讬讛讜

专址讘旨执讬 砖讈执诪职注讜止谉 讘旨侄谉 讬讜止讞址讗讬 讗讜止诪值专. 讗值讬谉 拽讜止专执讬谉 '诪职注只讜旨指转' 讗侄诇旨指讗 诇职诪执讬 砖讈侄讛指讬指讛 诪职转只拽旨指谉 诪执转旨职讞执诇旨指转讜止 讜职谞执转职注址讜旨值转 讜职讗值讬志讝侄讛? 讝侄讛 转旨址诇职诪执讬讚 讞指讻指诐 讛址驻旨讜止专值砖讈 诪执谉 讛址转旨讜止专指讛. 讬砖 诇讛讘讬谉 诪讛 讟注诐 讬砖 讘讚讘专 讚讗诐 讛讬讛 讘注诇 转讜专讛 讜驻讬专砖 讚拽砖讛 诇讞讝讜专?
讜谞专讗讛 诇讬 讘住"讚 注诇 驻讬 砖砖诪注转讬 砖讗诪专 讛谞住讬讱 诇讛讙讗讜谉 诪讛专"讬 讝"诇 讗讬讱 讗转诐 讬砖 诇讻诐 讚讬谞讬诐 砖讗讬谉 诪转讬讬砖讘讬诐 注诇 驻讬 讛砖讻诇 讜讗讬谉 诇讛诐 讟注诐? 讜讬讗诪专 讗讬讱 讛讜讗? 讜讬讗诪专 诇讜: 讗爪诇讻诐 转讜诇注 砖驻讬专砖 诪谉 讛驻专讬 讬砖 诇讜 讚讬谉 砖专抓 讛砖讜专抓 注诇 讛讗专抓 讚讞讬讬讘讬诐 注诇讬讜 讻诪讛 诪诇拽讬讜转 讜讗诐 诇讗 驻讬专砖 诪谉 讛驻专讬 讞砖讜讘 讻驻专讬 讜讗讬谞讜 讗住讜专 讜讗讬讱 讛砖讻诇 讬住讘讜诇 讚讘专 讝讛, 讚诪讛 谞砖转谞讛 讙讜祝 讛转讜诇注 讘专讙注 讝讛 砖驻讬专砖? 讜讬拽讞 讛讙讗讜谉 诪注诇 讛砖诇讞谉 讻祝 专讬拽谉 讜讬讗诪专 诇谞住讬讱 砖讬专讜拽 讘转讜讻讜 讜讬专拽 讜转讻祝 讜诪讬讚 讗诪专 诇讜 砖讬讞讝讬专 讛专讜拽 诇转讜讱 驻讬讜 讜讬诪讗谉 讛谞住讬讱 讜讬讗诪专 诪讗讜住 讝讛 注诇讬! 讜讬讗诪专 讛讙讗讜谉 诇诪讛 谞诪讗住 讜讛诇讗 讘专讙注 讝讛 讛讬讛 转讜讱 驻讬讱 讜诪讛 谞砖转谞讛 讘讛讬讜转讜 讘转讜讱 讛讻祝? 讜讬讗诪专 讛谞住讬讱 砖讛讬讛 讘转讜讱 驻讬 讻讬讜谉 砖驻讬专砖 谞诪讗住 注诇讬 诇讛讞讝讬专讜! 讜讬讗诪专 讛讙讗讜谉 讻谉 讛讜讗 讛讚讘专 讛讝讛 砖讚讘专转 注诇讬讜, 砖讝讛 讛转讜诇注 讘注讜讚讜 讘转讜讱 讛驻专讬 讻讬讜谉 砖诇讗 驻讬专砖 讗讚诐 讘讜诇注讜 讜讗讬谞讜 谞诪讗住 讘讜 讗讱 讻讬讜谉 砖驻讬专砖 讗驻讬诇讜 讘专讙注 讗讞讚 谞诪讗住 讜诇讻谉 讗住讜专 注讚 讻讗谉.
讜讻谉 讛讚讘专 讻讗谉 讗爪诇 转诇诪讬讚 讞讻诐 砖驻讬专砖 诪谉 讛转讜专讛 讘砖讗讟 讛谞驻砖 讘诇讬 砖讜诐 讗讜谞住 砖讞诪讚转 讛转讜专讛 诪砖讻谞讛 讘诇讘 讜讛讜讗 讻诇讬 砖诇讛 讜讗诐 驻讬专砖 讘专爪讜谞讜 讘诇讗 讗讜谞住 谞讘讚诇讛 讜驻讬专砖讛 讞诪讚转 讛转讜专讛 诪诇讘讜 讜谞诪爪讗 谞诪讗住讛 讞诪讚转讛 讗爪诇讜, 讜讗讞专 砖驻专砖讛 讛讞诪讚讛 诪诇讘讜 拽砖讛 诇讞讝讜专 诇砖讻讜谉 讘诇讘讜 讻诪讜 讛专讜拽 讚讗讞专 砖驻讬专砖 诪谉 讛驻讛 拽砖讛 诇讗讚诐 诇讛讞讝讬专讜 诇转讜讱 驻讬讜! 讗讘诇 讗诐 驻讬专砖 诪谉 讛转讜专讛 诪讞诪转 讗讜谞住 讛谞讛 讞诪讚转讛 注讜讚谞讛 讚讘讜拽讛 讜谞讗讞讝转 讘诇讘讜 讜讛专讬 讝讛 讻诪讜 讛专讜拽 讗祝 注诇 驻讬 砖谞注拽专 讜谞转诪诇讗 驻讬讜 专讜拽 讛专讬 讝讛 讘讜诇注讜 讜讗讬谞讜 谞诪讗住 讗爪诇讜 讻讬讜谉 讚注讜讚谞讜 讘驻讬讜 诇讻谉 诇讝讛 砖驻专砖 诪讗讜谞住 讬砖 诇讜 转拽谞讛 诇讞讝讜专 诇讛 讗讘诇 驻讬专砖 讘诇讗 讗讜谞住 讗讬谉 诇讜 转拽谞讛 讚讚诪讬 诇专讜拽 砖讬爪讗 诪谉 讛驻讛 讚谞诪讗住 讗爪诇 讛讗讚诐 讜讗讬谞讜 诪讞讝讬专讜 诇驻讬讜!


讙旨讜止谞值讘 讗指讚指诐 讗讜止 讙旨讜止讝值诇 讗侄驻职砖讈指专 砖讈侄讬旨址讞植讝执讬专 讙旨职谞值讘指转讜止 讜旨讙职讝值诇指转讜止 讜执讬转址拽旨值谉. 讗植讘指诇 讛址讘旨指讗 注址诇 讗值砖讈侄转 讗执讬砖讈 讜址讗植住指专指讛旨 注址诇 讘旨址注职诇指讛旨 谞执讟职专指讚 诪执谉 讛指注讜止诇指诐 讜职讛指诇址讱职 诇讜止. 拽砖讗 讗诪讗讬 诇讗 驻讬专砖 诇讛 讘砖驻讱 讚诐 讞讘讬专讜 砖讗讬 讗驻砖专 诇转拽谉 诇讛讞讝讬专 诇讜 谞驻砖讜 讜诇讛讞讬讜转讜 讻诪讜 砖诪转拽谉 讘讙谞讬讘讛 讜讙讝诇讛?
讜谞专讗讛 诇讬 讘住"讚 讚专爪讛 诇诪谞拽讟 讚讘专讬诐 砖讬砖 讘讛诐 讛谞讗讛 诪诪砖讬转 诇讛讞讜讟讗 讻诪讜 讙谞讬讘讛 讜讙讝诇讛 讜讘讬讗讛 注诇 讗砖转 讗讬砖 砖谞讛谞讛 诪讙讜祝 讛注讘讬专讛 讗讘诇 砖驻讱 讚诐 讗诐 讻讚讬 诇讬讟讜诇 诪诪讜谞讜 诇讗 谞讛谞讛 诪讙讜祝 讛注讘讬专讛 讻讬 讗诐 讛谞讗讛 讞爪讜谞讬转 讗讘诇 诪讙讜祝 砖驻讬讻讜转 讛讚诐 诇讗 谞讛谞讛. 讜讗祝 注诇 驻讬 砖讬讝讚诪谉 砖讬讛谞讛 诪讙讜祝 砖驻讬讻讜转 讚诪讬诐 诇砖讻讱 讞诪转讜, 讗讬谉 砖讻讜讱 讞诪转讜 谞讞砖讘 讛谞讗讛 诪注砖讬转 讜诇讛讻讬 诇讗 谞拽讬讟 诇讛.
讜注讜讚 谞专讗讛 诇讬 讘住"讚 诪谞讛讙讜 砖诇 注讜诇诐 讗诐 砖诪注讜谉 注砖讛 专注讛 诇专讗讜讘谉 讗讬谉 专讗讜讘谉 谞讞 诪专讙讝讜 讜诪拽爪驻讜 讗诇讗 讗诐 讻谉 讬注砖讛 诇砖诪注讜谉 专注讛 讻诪讜 讛专注讛 砖注砖讛 诇讜 讜讗诐 诇讗 讬注砖讛 讻讗砖专 注砖讛 诇讜 讗祝 注诇 驻讬 砖诪讝讬拽 诇讜 讻驻诇讬讬诐 注诇 砖讬注讜专 专注转讜 讜谞讝拽讜 诇讗 讬诪爪讗 诇讜 诪谞讜讞 讘讝讛 讜讻讗砖专 驻讬专砖 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讘注抓 讛讞讬讬诐 讘驻住讜拽 讜址讬执旨转职注址爪职旨讘讜旨 讛指讗植谞指砖执讈讬诐 讜址讬执旨讞址专 诇指讛侄诐 诪职讗止讚 讻执旨讬 谞职讘指诇指讛 注指砖指讉讛 讘职讬执砖职讉专指讗值诇 诇执砖职讈讻址旨讘 讗侄转 讘址旨转 讬址注植拽止讘 讜职讻值谉 诇止讗 讬值注指砖侄讉讛 (讘专讗砖讬转 诇讚, 讝), 讻诇讜诪专 诪讛 砖讞专讛 诇讛诐 诪讗讚 诪驻谞讬 砖讝讛 注砖讛 专注讛 砖诇 谞讘诇讛 '讜职讻值谉 诇止讗 讬值注指砖侄讉讛' 驻讬专讜砖 讗讬 讗驻砖专 诇讛诐 诇注砖讜转 诇讜 专注讛 讻诪讜 专注转讜 诪诪砖 讚讗驻讬诇讜 讗诐 讬拽讞讜 谞驻砖讜 诇讗 讬谞讬讞 专讙讝诐 讻讬讜谉 讚诇讗 注砖讜 诇讜 专注 讚讜诪讛 诇专注 砖注砖讛 诪诪砖! 注讬讬谉 砖诐.
讜讻谉 讛注谞讬谉 讻讗谉 讗诐 讙谞讘 诪谞讛 诪讞讘讬专讜 讗驻砖专 诇转拽谉 讜诇诪爪讗 诇讜 诪谞讜讞 砖讬谞讜讞 专讙讝讜 砖讛讜讗 讬拽讞 诪谞讛 讻驻讜诇讛 诪讞讘专讜 讜谞诪爪讗 讝讛 谞注砖讛 诇讜 讻诪讜 专注讛 砖注砖讛 诇讞讘讬专讜 砖讛讜讗 讞讬住专 诪谞讛 诪讞讘讬专讜 讛谞讛 讘注转讛 谞讞住专 诪谞讛 诪诪谞讜 讬注谉 讻讬 讛讜讗 诪砖诇诐 讻驻诇讬讬诐 讜讻谉 诪讬 砖砖驻讱 讚诐 讞讘讬专讜 转讘讗 注诇讬讜 讛专注讛 讻诪讜 砖注砖讛 诇讞讘讬专讜 砖讬讛专讙 注诇 讝讛 讜讘讝诪谉 砖讗讬谉 讘讬转 讛诪拽讚砖 拽讬讬诐 讬驻讜诇 讘讞专讘 砖诇 诇住讟讬诐 讜谞诪爪讗 讻诇 讗诇讜 谞转拽谞讜 诪谉 讛讞讟讗 砖诇讛诐 诪讗讞专 砖讛谞讝拽 谞砖转讻讻讛 专注转讜 讘专注讛 砖谞注砖讬转 诇诪讝讬拽 讜讗讝 诪诪讬诇讗 谞注砖讛 讻驻专讛 砖诇讬诪讛 诇诪讝讬拽 讜谞转拽谉 讘讻讱. 诪讛 砖讗讬谉 讻谉 讛讘讗 注诇 讗砖转 讗讬砖 讗祝 注诇 驻讬 砖谞讞谞拽 注诇 讝讛 注诐 讻诇 讝讛 诇讗 谞注砖讛 诇讜 专注讛 讻专注转讜 诪诪砖 讜讙诐 注讜谉 砖讛讝讬拽 诇讘注诇讛 砖讗住专讛 注诇讬讜 诇讗 谞转拽谉 讘讞谞拽 砖注砖讜 诇讜 讜注讚讬讬谉 讞诪转 讘注诇讛 讘诪拽讜诪讛 注讜诪讚转 讚讗讬 讗驻砖专 诇讘注诇 讛讗砖讛 砖讬砖讻讘 注诐 讗砖转 讛谞讜讗祝 讻讚讬 砖讬拽讘诇 讛谞讜讗祝 专注讛 讻专注转讜 诪诪砖 讜诇讻谉 讗诪专 注诇 讝讛 诪职注只讜指旨转 诇止讗 讬讜旨讻址诇 诇执转职拽止谉 (拽讛诇转 讗, 讟讜).





爪诇"讞

讘讚"讛 谞讗诪专 注爪专转 讜讻讜' 讬讛讜讚讛 讘专 住驻专讗 讚专讬砖 讛转诐 讜讞讙讜转诐 讗讜转讜 讞讙 诇讛' 砖讘注转 讬诪讬诐 讜讻讜' 讜讻讬 砖讘注讛 讛诐 讜讛诇讗 砖诪讜谞讛 讗诇讗 爪讗 诪讛诐 砖讘转 讜讻讜' 专"讬 讘注讬 讜讻讬 诪讻讗谉 诇诪讚谞讜 讜讻讜' 讛转讬讘 专' 讬讜讞谞谉 讗讞讜讬 讚专讘 住驻专讗 讜讛转谞讬 讗祝 讘驻住讞 讻谉 诪注转讛 爪讗 诪讛谉 砖讘转 讛专讬 砖砖讛 讛讙注 讘注爪诪讱 砖讞诇 讬讜诐 讟讜讘 专讗砖讜谉 讜讗讞专讜谉 讘砖讘转 讛专讬 讻讗谉 砖砖讛 讜讻讜'. 讜谞诇注"讚 讚讬讛讜讚讛 专爪讛 诇诇诪讜讚 诪讝讛 砖讗讬谉 讞讙讬讙讛 讚讜讞讛 砖讘转 讻讚讬诇讬祝 讻讗谉 讘讘讘诇讬 讜讛砖讬讘 专' 讬讜住讬 注"讝 讜讻讬 诪讻讗谉 诇诪讚谞讜 砖讗讬谉 讞讙讬讙讛 讚讜讞讛 砖讘转 驻讬' 砖诪讻讗谉 讗讬谉 诇讬诪讜讚 讚讚诇诪讗 讘讗诪转 讗讬谉 转砖诇讜诪讬谉 诇讞讙讬讙讛 讘砖诪讬谞讬 讜谞砖讗专 专拽 砖讘注讛 注诐 讛砖讘转 讜讛诇讗 诪诪拽讜诐 讗讞专 诇诪讚谞讜 驻讬' 讜讛诇讗 爪专讬讱 讗转讛 诇诇诪讜讚 诪诪拽讜诐 讗讞专 砖讗讬谉 讞讙讬讙讛 讚讜讞讛 砖讘转 讜讗讝 砖讜讘 转讬诇祝 诪讻讗谉 砖讙诐 砖诪讬谞讬 讛讜讗 转砖诇讜诪讬谉 讻讚讬 砖讬讛讬讛 砖诪讬谞讬 讘诇讗 砖讘转 讜专' 讬讜讞谞谉 讛砖讬讘 讗诐 讛转讜专讛 专爪转讛 诇诇诪讚谞讜 讻讗谉 砖讗讬谉 讞讙讬讙讛 讚讜讞讛 砖讘转 讬讜转专 讛讬' 诇讛转讜专讛 诇诇诪讚谞讜 讘讝讛 讘讞讙 讛驻住讞 讜谞讻转讜讘 讜讞讙讜转诐 砖砖转 讬诪讬诐 讜讗讝 讜讚讗讬 讛讬' 诪讜讻讞 砖讗讬谉 讚讜讞讛 砖讘转 砖讛专讬 驻住讞 讜讚讗讬 砖讘注讛 讛讜讗 砖讛专讬 讗讬谉 砖讘讬注讬 讞诇讜拽 诪砖诇驻谞讬讜. 讜讗"讻 砖讘注讛 讛讬讗 讜讻转讜讘 讜讞讙讜转诐 砖砖转 诪讜讻讞 砖讗讬谉 讚讜讞讛 砖讘转. 讜讗诪谞诐 讬砖 诇讚讞讜转 讚讘驻住讞 诪砖讻讞转 砖讘注讛 讻讙讜谉 砖讞诇 讬讜诐 专讗砖讜谉 砖诇 驻住讞 讘砖讘转 讜讬讻讜诇 诇讛讘讬讗 诪讗转诪讜诇 砖讗祝 砖讘注讬谞谉 讝讘讬讞转 讞讙讬讙讛 讘砖注讛 砖专讗讜讬' 诇讞讙讬讙讛 讻诪"砖 讛转讜住' 讻讗谉 讜讘讚"讛 砖诇诪讬诐 砖砖讞讟谉 讜讻讜' 讻讘专 讘讬讗专转讬 讘爪诇"讞 砖诇讬 讚注专讘 驻住讞 诪拽专讬 砖注讛 讛专讗讜讬' 诇讞讙讬讙讛 讗讬 讞讙讬讙转 讗专讘注讛 注砖专 讛讜讗 诪谉 讛转讜专讛. 讜讗"讻 诪砖讻讞转 诇驻注诪讬诐 砖讘注讛 诇讻讱 诇讗 讻转讘讛 讛转讜专讛 讘驻住讞 砖砖转 讬诪讬诐 诪砖讗"讻 讘讞讙 诇讗 诪砖讻讞转 砖诪讜谞讛 讻诇诇. 讗诇讗 讚诇驻讬 讝讛 讛拽驻讬讚讛 讛转讜专讛 讗驻讬' 注诇 诪讛 讚诇讬转讗 讘专讜讘 砖谞讬诐 讚讛专讬 注讻"驻 讘专讜讘 砖谞讬诐 诇讬讻讗 讘驻住讞 砖讘注讛. 讜诇驻"讝 讚讚拽讚拽讛 讛转讜专讛 讗驻讬诇讜 注诇 诪讛 讚诇讬转讗 讘专讜讘 砖谞讬诐 讗"讻 拽砖讛 讙诐 讘住讜讻讜转 讛讗讬讱 讻转讬讘 砖讘注转 讬诪讬诐 讛讙注 讘注爪诪讱 砖讞诇 讬讜诐 讟讜讘 专讗砖讜谉 讜讗讞专讜谉 讘砖讘转 讜讻讜 讜讛专讬 讻讗谉 砖砖讛 讜砖谞讬 拽讜砖讬讜转 讛诇诇讜 砖讬讬讻讬诐 诇讛讚讚讬 讚专讱 诪诪"谞:


讜讛谞讛 讘谉 讚讜专转讗讬 驻讬专砖 诪谉 讛讞讻诪讬诐 讜讚注转 讛转讜住' 讚拽讗讬 注诇 讞讙讬讙转 讟"讜 注讬讬谉 讘讚讘专讬讛诐 讘讚"讛 诪"讟 讜讻讜' 讜谞讚讞拽讜 讻讬 诇讞爪讛 讗讜转诐 讛拽讜砖讬讗 讚诇诪讛 讛讜爪专讱 诇讛讚专讬诐 讜讛专讬 讬砖 诇讛 转砖诇讜诪讬谉 讻诇 砖讘注讛 讜讛诪爪讬讗讜 讚住讜讘专 讻讬讜谉 讚讗讬转拽砖 诇驻住讞 讗讬谉 诇讛 转砖诇讜诪讬谉. 讜讻诪讛 诪讛讚讜讞拽 讬砖 讘讝讛 讚讛专讬 讘讛讚讬讗 讻转讬讘 讜讞讙讜转诐 砖讘注转 讬诪讬诐 讜爪专讬讱 诇讜诪专 砖讬砖 讞讬诇讜拽 讘讬谉 讞讙讬讙转 讞讙 讛住讜讻讜转 诇讞讙讬讙转 讞讙 讛驻住讞 讜讙诐 诇驻"讝 诇讗 讛讬' 讙诐 诇注爪专转 转砖诇讜诪讬谉 讻诇诇 讜讻"讝 讚讜讞拽 讙讚讜诇 讜讗诪谞诐 诇注谞"讚 讘"讚 讻诇 讛讞讙讬讙讜转 砖诇 砖诇砖讛 专讙诇讬诐 砖讜讬诐 砖讬砖 诇讛诐 转砖诇讜诪讬谉 讜讗诪谞诐 诇讚讬讚讬' 讚讞讙讬讙讛 讚讜讞讛 砖讘转 谞砖讗专 拽讜砖讬' 讜讞讙讜转诐 讜讻讜' 砖讘注转 讬诪讬诐 讜诇讗 砖诪讜谞转 讬诪讬诐 讛诐 讜诇讻讱 住讜讘专 讘谉 讚讜专转讗讬 注"驻 诪讛 砖讛拽砖讜 讛转讜住' 讘注诪讜讚 讛住诪讜讱 讘讚"讛 诇讬诇讬 讬讜"讟 讛讗讞专讜谉 讜讻讜' 讚讗诐 讞诇 讞讙 讘讗讞讚 讘砖讘转 诇讗 诪砖讻讞转 讘诇讬诇 诪讜爪讗讬 砖讘转 砖诇诪讬 砖诪讞讛 砖讘砖讘转 讗讬谉 砖讜讞讟讬谉 砖诇诪讬 砖诪讞讛. 讜讗讜转谉 砖谞砖讞讟讜 讘注专讘 砖讘转 讻讘专 注讘专 讝诪谉 讗讻讬诇转谉 讜注' 讘诪讛专砖"讗 砖拽讜砖讬讗 讝讜 讛讬讗 注诇 讻诇 诪讜爪讗讬 诇讬诇 砖讘转 砖讘讞讙 讬讛讬' 讗讬讝讛 讬讜诐 诪讬诪讬 讛讞讙 砖讛讜讗 讘砖讘转 讜讗讜诪专 讗谞讬 砖住讜讘专 讘谉 讚讜专转讗讬 砖诇讻讱 爪专讬讱 诇讛讘讬讗 讛讞讙讬讙讛 转诪讬讚 讘讬讜诐 讛砖讘转 砖讛讜讗 讘讞讙 讻讚讬 砖讬讛讬' 诇讜 讘诪讛 诇砖诪讜讞 讘诪讜爪讗讬 砖讘转 讜讛专讬 讻讘专 专爪讛 砖诐 讘讙诪专讗 诇砖谞讜讬讬 注诇 讬讜诐 专讗砖讜谉 砖讞诇 讘砖讘转 砖诪砖诪讞讜 讘砖注讬专讬 讛专讙诇讬诐 讗诇讗 讚讚讞讛 砖转讬 转砖讜讘讜转 讘讚讘专 讞讚讗 讚砖诪讞讛 讘讞讬 诇讬讻讗 讜注讜讚 转讬谞讞 讻讛谞讬诐 讜讻讜' 讜砖转讬 转砖讜讘讜转 讛诇诇讜 诇讗 砖讬讬讱 讘讞讙讬讙讛 诇注谞讬谉 诇讬诇 诪讜"砖 砖讻讘专 讬讜讻诇 诇讘砖诇诐. 讜讙诐 讻诇 讬砖专讗诇 讗讜讻诇讬诐 讜诇讻讱 讻转讬讘 砖讘注转 讬诪讬诐 讚讻讘专 讗讬 讗驻砖专 诇砖讘注讛 讘诇讗 砖讘转 讜讻讘专 讛讘讬讗 讛讞讙讬讙讛 讜讗讬 讗驻砖专 诇讛砖讛讜转讛 讜讛讗 讚讬砖 诇讛 转砖诇讜诪讬谉 讻诇 砖诪谞讛 讛讬讬谞讜 诇讻讛谞讬诐 讚讬砖 诇讛诐 砖注讬专讬 讛专讙诇讬诐 讜讬讻讜诇讬诐 诇讘砖诇诐 讘诇讬诇讛 讜讬砖 诇讛诐 讘诪讛 诇砖诪讜讞 讘诪讜爪讗讬 砖讘转 讗诇讜 讗讬谞诐 诪讜讻专讞讬诐 诇讛讘讬讗 讛讞讙讬讙讛 讚讜拽讗 讘砖讘转 讜讬讻讜诇讬诐 诇讛讘讬讗 讙诐 讘砖诪讬谞讬 讜讻讬讜谉 讚诇讘"讚 讞讬讬讘 诇讛讘讬讗 讛讞讙讬讙讛 讚讜拽讗 讘砖讘转 讛讜爪专讱 诇驻专讜砖 讜诇讬砖讘 讘讚专讜诐:


讜讗讬 诇讗讜 讚诪住转驻讬谞讗 诪专讘 讗砖讬 讚讗诪专 讜讗谞谉 讟注诪讗 讚驻专讜砖讬诐 谞讜拽讬 讜谞驻专砖 讛讬讬转讬 讗讬诪专 讚讬讜转专 诪住转讘专 诇诪讚专砖 拽诪讗 讚讜讞讙讜转诐 讻讚驻讬' 诇讛讜讻讬讞 砖讞讬讬讘 诇讛讘讬讗 讛讞讙讬讙讛 讚讜拽讗 讘砖讘转 诪诇诪讚专砖 讻讚讚专砖 专' 讗诇注讗讬 砖讗讬谞讜 讚讜讞讛 砖讘转. 讚诇驻讬 讚专砖转 专' 讗诇注讗讬 拽砖讛 拽讜砖讬转 讛讬专讜砖诇诪讬 讛谞"诇 讚谞讻转讜讘 讘驻住讞 讜讞讙讜转诐 砖砖转 讬诪讬诐 讜讻谞"诇. 讜讗讬 诪砖讜诐 讚诇驻注诪讬诐 诪砖讻讞转 砖讘注讛 讻讙讜谉 砖讞诇 专讗砖讜谉 砖诇 驻住讞 讘砖讘转 讜讻谞"诇 讗"讻 讙诐 讘住讜讻讜转 诪砖讻讞转 专拽 砖砖讛 讜讻谞"诇 讗讘诇 讗讬 讚专砖讬' 砖爪专讬讱 诇讛讘讬讗 讚讜拽讗 讘砖讘转 诪砖讜诐 砖诇诪讬 砖诪讞讛 砖诇 诇讬诇 诪讜爪讗讬 砖讘转. 讗"讻 讘住讜讻讜转 诇讗 诪砖讻讞转 砖诪讜谞讛 讻诇诇 砖注诇 讻专讞讱 爪专讬讱 诇讛讘讬讗 讘诪砖讱 砖讘注讛. 砖讗讬 讗驻砖专 诇砖讘注讛 讘诇讗 砖讘转. 讗讘诇 讘驻住讞 讗诐 讞诇 砖讘讬注讬 讘砖讘转 诇讬讻讗 讘砖砖讛 讬诪讬诐 专讗砖讜谞讬诐 砖讜诐 砖讘转 讜讛讘专讬专讛 讘讬讚讜 诇讛讘讬讗讛 讘讗讬讝讛 讬讜诐 砖讬专爪讛 讙诐 讘砖讘讬注讬 砖诇 驻住讞 砖注讻"驻 讚讞"讗 讛讬讗 砖讘转. 讜讝讛 讻讜谞转 专讘讬谉 讘拽讜砖讬转讜 讚驻注诪讬诐 讛讜讗 专拽 砖砖讛 讜讗讬谉 诇讜诪专 讚诇讬转讗 讘专讜讘 砖谞讬诐 讚讗讬 讘转专 专讜讘 砖谞讬诐 讚讬讬拽讬' 讛讜讛 诇讬讛 诇诪讬讻转讘 讘驻住讞 砖砖转 讬诪讬诐 讜讻谞"诇. 讗注"讻 讚拽专讗 讗讬驻讻讗 讘讗 诇讛讜专讜转 讚讚讞讬讗 砖讘转 讜讞讙讜转诐 砖讘注转 讬诪讬诐 讛讬讬谞讜 讚注讻"驻 讘转讜讱 砖讘注讛 爪专讬讱 砖转讞讜讙 诇驻注诪讬诐 讘讝讛 讜诇驻注诪讬诐 讘讝讛 讘讗讬讝讛 讬讜诐 砖讬讛讬' 砖讘转. 讗讘诇 诇讗讞专讛 注讚 砖诪讬谞讬 诇讗 诪砖讻讞转 诇讛. 讗讘诇 讘驻住讞 诇讗 讛讬' 讬讻讜诇 诇诪讬诪专 讜讞讙讜转诐 砖砖转 讬诪讬诐 砖讛专讬 诪砖讻讞转 砖讬讗讞专 注讚 砖讘讬注讬 砖诇 驻住讞:


讗诇讗 讚诇驻讬 讝讛 砖讜讘 诪诪讬诇讗 诪讜讻讞 砖讙诐 诇讬诇 砖诪讬谞讬 讞讬讬讘 讘砖诪讞讛 讚讗诇"讻 讗"讻 讙诐 讘住讜讻讜转 讻砖讞诇 砖讘讬注讬 讘砖讘转 讬讻讜诇 诇讗讞专讛 注讚 砖诪讬谞讬. 砖讛专讬 讘诇讬诇 诪讜爪讗讬 砖讘转 砖讛讬讗 诇讬诇 砖诪讬谞讬 讗讬谞讜 讞讬讬讘 讘砖诪讞讛. 讜讛讜讛 诇讬讛 诇诪讬讻转讘 拽专讗 讝讛 讘驻住讞 讜讻讬讜谉 砖讻讘专 砖诪注谞讜 诪讻讗谉 讚诇讬诇讬 讬讜"讟 讛讗讞专讜谉 讞讬讬讘 讘砖诪讞讛 讗"讻 诇诪讛 诇讬 讜讛讬讬转 讗讱 砖诪讞 诇专讘讜转 诇讬诇讬 讬讜"讟 讛讗讞专讜谉:


讗诇讗 讚转讬谞讞 砖砖诪注谞讜 诇讬诇讬 讬讜诐 讟讜讘 讛讗讞专讜谉 讗讘诇 讬讜诐 讟讜讘 讛讗讞专讜谉 注爪诪讜 诇讗 讛讬讬谞讜 讬讜讚注讬诐 讜爪专讬讱 拽专讗 诇专讘讜转 讙诐 讬讜诐 讛讗讞专讜谉 讜讗诪谞诐 讛讗 诇讬转讗 讚讘砖诇诪讗 讗讬 讗诪专讬 讚拽专讗 讜砖诪讞转 讘讞讙讱 讗讚诇注讬诇 拽讗讬 讗拽专讗 讚讞讙 讛住讜讻讜转 转注砖讛 诇讱 砖讘注转 讬诪讬诐 讜注讬拽专 拽专讗 讚讜砖诪讞转 讛讬讗 砖讘注转 讬诪讬诐. 专拽 讚拽专讗 讚讜讛讬讬转 讗讱 砖诪讞 诇专讘讜讬讬 拽讗转讬 讗讬讻讗 诇诪讬诪专 讚诪专讘讛 讛诇讬诇讛 讛住诪讜讱 诇砖讘注转 讛讬诪讬诐 讜诇讗 讛讬讜诐 (注' 驻专砖"讬 讘注诪讜讚 讛住诪讜讱 讘讚"讛 诇专讘讜转 讜讻讜'). 讗讘诇 讗讬 诇讗 讛讜讛 讻转讬讘 砖讜诐 专讘讜讬 讗诇讗 讚诪诪讬诇讗 诪讜讻讞 讚讗讬讻讗 讞讬讜讘 砖诇诪讬 砖诪讞讛 讘诇讬诇讛 讗诪专讬' 讚拽专讗 拽诪讗 讚讜砖诪讞转 讘讞讙讱 诇讗 诪讛讚专 讻诇诇 讗拽专讗 讚诇注讬诇 专拽 讞讬讜讘 讘驻"注 讜砖诪讞转 讘讞讙讱 讜讛诇讗 讙诐 讬讜诐 讟讜讘 讛讗讞专讜谉 讞讙 讛讜讗 讜讛专讬 讛讜讗 转砖诇讜诪讬谉 诇讞讙讬讙讛 讻讻诇 讞讙 讜诪诪讬诇讗 讘讬谉 讛讬讜诐 讜讘讬谉 讛诇讬诇讛 讞讬讬讘讬诐 讘砖诪讞讛. 讜讗"讻 讛讚拽讬"诇 诇诪讛 诇讬 拽专讗 诇专讘讜讬讬 讗诇讗 注"讻 讚拽专讗 诪讬讚专砖 讻讚专' 讗诇注讗讬 讜讞讙讬讙讛 诇讗 讚讞讬 砖讘转. 讜诇讗 讚讬讬拽讬谞谉 讻诇诇 注诇 诪讛 讚诇讗 讻转讬讘 讻谉 讘驻住讞 讚诪讛 诇讬 讗诐 讻转讘讜 讘讞讙 讛住讜讻讜转 讗讜 讗诐 讛讬' 讻讜转讘讜 讘驻住讞:


讗诇讗 讚讗讻转讬 讗讬讻讗 诇诪讬讚专砖 砖讚讜讞讛 砖讘转 讜讻谞"诇 讜讛讗 讚讗爪讟专讬讱 专讬讘讜讬 诇砖诪讬谞讬 讛讬讬谞讜 诪砖讜诐 讚讛讜爪专讱 诇诪讬讻转讘 讗讱 诇诪注讜讟讬 诇讬诇 专讗砖讜谉 讜讛讜讛 讗诪讬谞讗 砖诪诪注讟 讙诐 讬讜诐 砖诪讬谞讬 讜讗爪讟专讬讱 专讬讘讜讬 讜砖讜讘 讗诪专讬' 诪专讘讬' 砖诪讬谞讬 砖讬砖 砖诪讞讛 诇驻谞讬讜 讜诪诪注讟讬' 诇讬诇 专讗砖讜谉 砖讗讬谉 砖诪讞讛 诇驻谞讬讜:


讜讻诇 讝讛 讗诐 讚专砖讬谞谉 讗讱 诇诪注讜讟讬. 讜讛谞讛 讛转讜住' 诇拽诪谉 讘讚"讛 诇讗讜 诪砖讜诐 讚讗讬谉 诇讜 讘诪讛 讬砖诪讞 讛拽砖讜 讜讗"转 转讬驻讜拽 诇讬讛 诪讗讬讚讱 拽专讗 讚讘注讬' 讝讘讬讞讛 讘砖注转 砖诪讞讛 讜转讬专爪讜 讘讚讜讞拽. 讜讗谞讬 讗诪专转讬 诪砖讜诐 讚诇驻讬 诪讛 砖专爪讛 诇讜诪专 讛讟注诐 诪砖讜诐 讚讗讬谉 诇讜 讘诪讛 讬砖诪讞 讗讝 讘讗诪转 讛讱 讚讛讘讬讗 转"诇 讗讱 讛讜讗 专拽 讗住诪讻转讗 讚讘驻住讬拽转讗 讛讜讘讗 讘讬诇拽讜讟 驻' 讗诪讜专 专诪讝 转专谞"讚 讚专讬砖 讗讱 诇驻讬 砖讘注讜讛"讝 讗讬谉 讛砖诪讞讛 砖诇讬诪讛 砖讗讚诐 拽讜讘专 讜讻讜' 讬注讜"砖. 讜讘讗诪转 诇讗 讘注讬' 诪讬注讜讟 诇诇讬诇 专讗砖讜谉 诇诪"讚 讘注讬' 讝讘讬讞讛 讘砖注转 砖诪讞讛 讜讻讬讜谉 讚讗讱 诇讗 讗转讬 诇诪注讜讟讬 讛讚拽"诇 诇诪讛 诇讬 专讬讘讜讬 诇诇讬诇讬 讬讜诐 讟讜讘 讛讗讞专讜谉 讗诇讗 讜讚讗讬 讚拽专讗 诪讬讚专砖 讻讚专' 讗诇注讗讬 讜诇讗 讛拽驻讬讚讛 讛转讜专讛 诇讻转讜讘 讝讛 讘驻住讞 讜讗讚专讘讗 讻转讘讛 讛诇讬诪讜讚 讘讞讙 讛住讜讻讜转 砖讛讜讗 讛讗讞专讜谉 讜诇注讜诇诐 讚拽驻讚讬谞谉 专拽 注诇 诪讛 讚讗讬转讗 讘专讜讘 砖谞讬诐 讜讝讛 砖讛砖讬讘 讗讘讬讬 诇专讘讬 讗讘讬谉 转讻诇讗 讜驻讬' 专砖"讬 拽讜讘专 讘谞讬讜 讜专诪讝 诇讜 砖讗转讛 讬讜讚注 砖讗讬谉 讛砖诪讞讛 砖诇讬诪讛 讜诇讻讱 讻转讬讘 讗讱 讗讘诇 诇讗 诇诪注讜讟讬 诇讬诇 专讗砖讜谉 讜讗"讻 诇诪讛 诇讬诪讗 讻讬 讛讗 诪诇转讗 砖驻注诪讬诐 砖砖讛 砖讘注讛 讗讬转讗 讘专讜讘 砖谞讬诐 讜讻讜':


讜诪讬 讗专"讬 讛讻讬 讜讻讜' 砖讗谞讬 讟讜诪讗讛 讜讻讜': 讛谞讛 讝讛 驻砖讜讟 讚讻砖诐 诇注谞讬谉 诇讬诇讛 诇讗讜 诪讞讜住专 讝诪谉 诪讚诪讛 讘讙诪' 谞讝讬专讜转 诇讝讬讘讛 讻讱 诇注谞讬谉 讛转讬专讜抓 砖讗谞讬 讟讜诪讗讛 讛讜讗讬诇 讜讬砖 转砖诇讜诪讬谉 讘驻住讞 讙"讻 砖讬讬讱 诇注谞讬谉 讝讬讘讛 讻砖诐 砖砖讬讬讱 诇注谞讬谉 谞讝讬专讜转 讜诇驻讬 讝讛 拽砖讬讗 转专转讬 讞讚讗 讻讚诪砖谞讬 砖讗谞讬 讟讜诪讗讛 讛讜讗讬诇 讜讬砖 诇讛 转砖诇讜诪讬谉 讛讜讛 诇讬讛 诇讛拽砖讜转 讜诪讬 讗专"讬 讛讻讬 讜讛讗诪专 专"讬 砖转讬诐 讘诇讬诇讛 讗讬谞讜 诪讘讬讗 讜讗讬 住"讚 讬砖 转砖诇讜诪讬谉 诇讟讜诪讗讛 讗驻讬诇讜 砖转讬诐 讘诇讬诇讛 谞诪讬. 讜注讜讚 拽砖讛 诪讛 诪拽砖讛 诇讘住讜祝 诇讚讘专讬 讛讗讜诪专 驻砖讬讟讗 讜诪讗讬 驻砖讬讟讜转讬' 讜讛诇讗 爪专讬讱 诇讛砖诪讬注谞讜 讚诇讗 谞讬诪讗 讟讜诪讗讛 讬砖 诇讛 转砖诇讜诪讬谉 讜讘专 诪谉 讚讬谉 拽砖讛 诇讬 讘诇讗 住讜讙讬讗 讚砖诪注转讬谉 讻诇诇 诪讚讜注 诇讗 讛讜讛 拽砖讛 诇讬讛 讗讛讚讚讬 讛谞讱 转专讬 诪讬诪专讬 讚专"讬 讙讘讬 谞讝讬专讜转 讜讙讘讬 讝讬讘讛 讚讻讗谉 拽讗诪专讬 讗祝 讘诇讬诇讛 诪讘讬讗 讜讻讗谉 拽讗诪专 砖转讬诐 讘诇讬诇讛 讗讬谞讜 诪讘讬讗. 讜讛谞讛 讘' 拽讜砖讬讜转 讛专讗砖讜谞讜转 讬砖 诇转专抓 讞讚讗 讘讬专讱 讞讘讬专转' 讜讬转讜专抓 讙"讻 讚讘专讬 讛转讜住' 讘讚"讛 砖谞讬 转砖诇讜诪讬谉 讜讻讜' 讚拽讬讬"诇 讛诇讻讛 讻专讘讬 诪讞讘讬专讜 讗讘诇 诇讗 诪住转讘专讗 诇诪讬诪专 讚讘注讬 诇讬讬砖讘讛 讻讻"注 讛谞讛 讚讘专讬讛诐 住转讜诪讬诐 诇诪讛 诇讗 诪住转讘专 讝讛 讜谞专讗讛 讚注诇 诪讛 讚诪砖谞讬 砖讗谞讬 讟讜诪讗讛 诇讗 讛讬' 讬讻讜诇 诇讛拽砖讜转 讜讛讗专"讬 砖转讬诐 讘诇讬诇讛 讗讬谞讜 诪讘讬讗 讚讬砖 诪拽讜诐 诇转专抓 讚诪讛 讚讗诪专 讻诇 讛诇讬诇讛 讗讬谞讜 诪讘讬讗 讛讬讬谞讜 诇诪"讚 诇讗讜 转砖诇讜诪讬谉 讜讗"转 诇诪"讚 诇讗讜 转砖诇讜诪讬谉 驻砖讬讟讗 讬砖 诇讜诪专 讚拽讬讬"诇 讚诇讬诇讛 诪讞讜住专 讝诪谉. 诪砖讗"讻 讛砖转讗 诇砖谞讜讬讬讗 讚诇讬诇讛 诪讞讜住专 讝诪谉 诪拽砖讛 砖驻讬专 讜诇讬讻讗 诇砖谞讜讬讬 诇诪"讚 诪讞讜住专 讝诪谉 讚讗"讻 拽砖讛 驻砖讬讟讗 讜诇讬讻讗 诇诪讬诪专 讚拽诪"诇 讚诇讗 讗诪专讬谞谉 砖谞讬 转砖诇讜诪讬谉 讚专讗砖讜谉 讚讝讛讜 驻砖讬讟讗 讚讛诇讻讛 讻专讘讬 诪讞讘讬专讜 砖讛专讬 讝讛 注讬拽专 讗转拽驻转讗 讚专讘 驻驻讗 砖讘讜讚讗讬 讛诇讻讛 讻专讘讬 讜讝讛讜 讻讜讜谞转 讛转讜住' 砖讝讛 注讬拽专 讛拽讜砖讬讗 讚讛诇讻讛 讻专讘讬 讗讘诇 诇讗 诪住转讘专 诇诪讬诪专 砖讛讬讛 讬讻讜诇 诇讚讞讜' 讚住讘专 讻专' 谞转谉 讗诇讗 讚谞讬讞讗 诇讬讬砖讘讛 讻讻"注 讚讗"讻 诇讗 讛讬' 诪拽砖讛 讘诪住拽谞讗 驻砖讬讟讗. 讜讛拽讜砖讬讗 讗讞专讜谞讛 谞专讗讛 讜诪转讞诇讛 谞驻专砖 专讬砖 讛住讜讙讬讗 讚诇讻讗讜专讛 讘讬谉 专' 讬砖诪注讗诇 讜讘讬谉 转谞讗 讚诪讬讬转讬 诇讛 诪讛讻讗 讗讬谉 讞讬诇讜拽 讚讬谉 专拽 诪砖诪注讜转 讚讜专砖讬谉 讜讗谞讬 讗讜诪专 讚讛谞讬 转谞讗讬 诇讚讬谞讗 驻诇讬讙讬 讜讛谞讛 诇专' 讬讜讞谞谉 讚住讘专 诪讗谉 讚诇讗 讞讝讬 讘专讗砖讜谉 诇讗 讞讝讬 讘讻讜诇讛讜 讜讛专讬讟讘"讗 讘讞讬讚讜砖讬 住讜讻讛 (讚祝 诪"讝 注"讘) 讻转讘 讘砖诪讬谞讬 诇讛讻讬 讛讜讗 专讙诇 讘驻"注 诇讜诪专 讚讗祝 讚诪讗谉 讚诇讗 讞讝讬 讘专讗砖讜谉 讞讝讬 讘砖诪讬谞讬 讜讛谞讛 诇专' 讬砖诪注讗诇 讚讬诇讬祝 砖诪讬谞讬 诪砖讘讬注讬 砖诇 驻住讞 讗"讻 诇讗 注讚讬祝 砖诪讬谞讬 砖诇 讞讙 诪砖讘讬注讬 砖诇 驻住讞 讜讻讬 讛讬讻讬 讚讘讝' 砖诇 驻住讞 诪讗谉 讚诇讗 讞讝讬 讘专讗砖讜谉 诇讗 讞讝讬 讘砖讘讬注讬 讻谉 讘砖诪讬谞讬 砖诇 讞讙 诇讗 注讚讬祝 诪讬谞讬' 讜诪讗谉 讚诇讗 讞讝讬 讘专讗砖讜谉 讙诐 讘砖诪讬谞讬 诇讗 讞讝讬 诪砖讗"讻 诇转谞讗 讚诪讬讬转讬 拽专讗 诪讬讜讞讚 诇砖诪讬谞讬 讗讬讻讗 诇诪讬诪专 住讘专转 讛专讬讟讘"讗 讜讗"讻 驻诇讬讙讬 讛谞讬 转谞讗讬 讗诐 诪讗谉 讚诇讗 讞讝讬 讘专讗砖讜谉 讞讝讬 讘砖诪讬谞讬:


注讜讚 谞诇注"讚 讚讛谞讬 转谞讗讬 讘驻诇讜讙转讗 讚专' 讬讜讞谞谉 讜专' 讗讜砖注讬' 驻诇讬讙讬 讚讛谞讛 讬砖 诇讚拽讚拽 讗讜转讜 驻住讜拽 讛砖谞讬 讚讻转讬讘 讘讞讜讚砖 讛砖讘讬注讬 转讞讜讙讜 讗讜转讜 诇"诇 讜讻讬 转讬诪讗 讬讞讜讙 讻诇 讛讞讜讚砖 讗"讻 诪讛 转"诇 砖讘注转 讬诪讬诐 谞讻转讜讘 住转诐 讜讞讙讜转诐 讗讜转讜 注诇 讞诪砖讛 注砖专 讜讗讞"讻 讬讻转讜讘 讘讞讜讚砖 讛砖讘讬注讬 转讞讜讙讜 讜讻讬讜谉 砖诇诪讚谞讜 讻诇 讛讞讜讚砖 诇转砖诇讜诪讬谉 讗"讻 诪诪讬诇讗 讙诐 砖讘注转 讬诪讬 讛讞讙 讘讻诇诇 讗诇讗 讜讚讗讬 讚讘讞讜讚砖 讛砖讘讬注讬 诇讗 拽讗讬 注诇 讻诇 讬诪讬 讛讞讜讚砖 专拽 注诇 讛讞讙 砖讘讞讜讚砖 讜讛讬讬谞讜 砖诪讬谞讬 讜讗讬 诇讗讜 讚讻转讬讘 讜讞讙讜转诐 砖讘注转 讛讜讛 诪讜拽诪讬谞谉 讘讞讜讚砖 讛砖讘讬注讬 注诇 讛诪住转讘专 讬讜转专 讚讛讬讬谞讜 砖讘注讛 讜注讜讚 讘砖诇诪讗 讗讬 讘讞讜讚砖 讛砖讘讬注讬 转讞讜讙讜 拽讗讬 专拽 讗讬诪讬 讛讞讙 讗"讻 讻转讬讘 砖讘注转 诇讛讜专讜转 砖讗讬谞讛 讚讜讞讛 砖讘转 讻讚讚专讬砖 讘驻住讞讬诐 (讚祝 讝' 注"讘) 讗讘诇 讗讬 讘讞讜讚砖 讛砖讘讬注讬 拽讗讬 注诇 讻诇 讬诪讬 讛讞讜讚砖 诪讛讞讙 讜讗讬诇讱 讜讛讬讬谞讜 讟"讜 讬讜诐 砖诇诪讬诐 讗"讻 诇讬讻讗 诇诪讚专砖 砖讘注转 诇讛讜爪讬讗 砖讘转 讚讗讻转讬 讘讛住讬专 讛砖讘转讜转 谞砖讗专 讬"讙 讬讜诐 讜讗"讻 砖讘注讛 讚讻转讘 专讞诪谞讗 讛讬讻讬 诪砖讻讞转 诇讛,, 讜注诇 讝讛 转讬专爪转讬 讚讗讬 诇讗讜 讚讻转讬讘 讗讜转讜 讛砖谞讬 讗讝 讗讜转讜 讛专讗砖讜谉 诇讗 讛讜讛 诪讜拽诪讬谞谉 诇讬讛 讚讗讬谞讜 讞讜讙讙 讻诇 砖讘注讛 讗诇讗 讗讬 讛讜讛 讗诪专讬谞谉 讚讞讜讙讙 讻诇 砖讘注讛 讜讻转讘 专讞诪谞讗 讘讞讜讚砖 讛砖讘讬注讬 转讞讜讙讜 砖讗诐 注讘专 讘讗讬讝讛 讬讜诐 诪砖讘注讛 专讗砖讜谞讬诐 讜诇讗 讞讙 讬砖诇讬诐 讜讻讚讬 砖诇讗 转讗诪专 砖讻诇 讛讞讜讚砖 讬砖 诇讜 讝诪谉 诇讛砖诇讬诐 讻转讬讘 讜讞讙讜转诐 讗讜转讜 讜诇讗 讞讜爪讛 诇讜 砖专拽 讘砖诪讬谞讬 注爪专转 讬砖 诇讜 讝诪谉 诇讛砖诇讬诐 讗讘诇 诇注讜诇诐 砖讬讞讜讙 讻诇 砖讘注转 讬诪讬 讛讞讙 讻诇 讬讜诐 讘驻谞讬 注爪诪讜 诇讻讱 讻转讬讘 讗讜转讜 讛砖谞讬 讜诇讗 讞讜爪讛 诇讜 讜诪诪讬诇讗 讗讬讬转专 讗讜转讜 讛专讗砖讜谉 诇讜诪专 讗讜转讜 讗转讛 讞讜讙讙 讜讗讬 讗转讛 讞讜讙讙 讻诇 砖讘注讛:


讜注讜讚 谞"诇 诇转专抓 讚讗讬 诇讗讜 讗讜转讜 讛砖谞讬 讛讜讛 讗诪讬谞讗 砖讻诇 讛讞讜讚砖 讝诪谉 诇转砖诇讜诪讬谉 讜讛讗 讚讻转讬讘 讜讞讙讜转诐 讗讜转讜 讬砖 诇讜诪专 注"驻 诪讛 砖讻转讘讜 讛转讜住' 讘讚"讛 转砖诇讜诪讬谉 讝讛 诇讝讛 讜讛讛讜讗 讚诇拽诪谉 讚讬诇驻讬谞谉 转砖诇讜诪讬谉 诇砖讘讜注讜转 讜讻讜' 诇讗 诪住转讘专 诇讜诪专 转砖诇讜诪讬谉 讝讛 诇讝讛 讻讬讜谉 讚讞讜诇 讙诪讜专 讛讜讗 注讻"诇. 谞诪爪讗 诇驻讬 讝讛 讗讬 讛讜讛 讗诪专讬谞谉 讘住讜讻讜转 讻诇 讛讞讜讚砖 诇转砖诇讜诪讬谉 讛讗 讜讚讗讬 砖讛讬诪讬诐 砖讗讞专 讛讞讙 诇讬讻讗 诇诪讬诪专 转砖诇讜诪讬谉 讝讛 诇讝讛 讻讬讜谉 讚讞讜诇 讙诪讜专 讜讛诐 讜讚讗讬 转砖诇讜诪讬谉 讚专讗砖讜谉 讜诇讻讱 驻讬专讜砖 讜讞讙讜转诐 讗讜转讜 砖讘注转 讬诪讬诐 诇转砖诇讜诪讬谉 砖讛诪讛 转砖诇讜诪讬谉 讝讛 诇讝讛 讜讗祝 诪讗谉 讚诇讗 讞讝讬 讘专讗砖讜谉 诪砖讗"讻 讛讬诪讬诐 砖讗讞专 讛讞讙:


讜诇驻讬 讝讛 诪讜讻讞 讻专"讗 讚讬诪讬 讛讞讙 讛诐 转砖诇讜诪讬谉 讝讛 诇讝讛 讚诇专' 讬讜讞谞谉 讚讙诐 讬诪讬 讛讞讙 讛诐 转砖诇讜诪讬谉 讚专讗砖讜谉 讛讚专讗 拽讜砖讬讗 诇讚讜讻转讗 讜讗"讻 专' 讬讜讞谞谉 诇砖讬讟转讜 讚讗讬讛讜 诇讗 讚专讬砖 讻诇诇 诪讘讞讜讚砖 讛砖讘讬注讬 转讞讜讙讜 专拽 诪讙"砖 注爪专转 注爪专转 讜诇讻讱 住讘专 转砖诇讜诪讬谉 讚专讗砖讜谉 讜专"讗 诇砖讬讟转讜 讚讗讬讛讜 讚专讬砖 讘讬专讜砖诇诪讬 转讞讙讜讛讜 诇转砖诇讜诪讬谉 讜讘讗诪转 转讞讙讜讛讜 讛讜讗 讟注讜转 住讜驻专 讘讬专讜砖诇诪讬 讜爪"诇 转讞讜讙讜 讗讜转讜 讜诇讻讱 住讘专 转砖诇讜诪讬谉 讝讛 诇讝讛:


讜诪注转讛 诇讛讗讬 转谞讗 讚诪讬讬转讬 诇讛 诪讛讻讗 讜讻谞"诇 讜拽讜砖讬讗 讻谞"诇 讗讜转讜 讛砖谞讬 诇"诇 讜讛讗 诪讜讻讞 诪讚讻转讬讘 砖讘注转 讬诪讬诐 讜爪"诇 讻谞"诇 砖讬砖 砖讬谞讜讬 讘讬谉 砖讘注讛 讛诇诇讜 讚讗诇讜 转砖诇讜诪讬谉 讝讛 诇讝讛 讜讗诇讜 转砖诇讜诪讬谉 讚专讗砖讜谉 讜诇驻讬 讝讛 诪诪讬诇讗 讚诪讗谉 讚诇讗 讞讝讬 诇讬转 诇讬讛 转砖诇讜诪讬谉 讜讻讚讞讝拽讬' 讚谞讟诪讗 讘诇讬诇讛 讗讬谞讜 诪讘讬讗 讗讘诇 诇专' 讬砖诪注讗诇 讚讬诇讬祝 注爪专转 注爪专转 讗讬讻讗 诇诪讬诪专 讚讗驻讬诇讜 讗诐 讻诇谉 转砖诇讜诪讬谉 讚专讗砖讜谉 讗驻"讛 讙诐 诪讗谉 讚诇讗 讞讝讬 讬砖 诇讜 转砖诇讜诪讬谉 讜讗讬谉 讛驻专砖 讘讗诪转 讘讬谉 讗诐 讛诐 转砖诇讜诪讬谉 讚专讗砖讜谉 讗讜 转砖诇讜诪讬谉 讝讛 诇讝讛 讗诇讗 讚讗谞谉 讞讝讬谞谉 讚专' 讬讜讞谞谉 住讘专 讻专' 讬砖诪注讗诇 讚讬诇讬祝 注爪专转 讜讻讜' 讜讗驻"讛 拽讗诪专 专' 讝讬专讗 讚诇讚讬讚讬' 讞讙专 讘讬讜诐 专讗砖讜谉 转讜 诇讗 讞讝讬 讘讻讜诇讛讜 诪讻诇诇 砖讝讛 诪谉 讛住讘专讗 讛讞讬爪讜谞讛 讚讗诐 讛诐 转砖诇讜诪讬谉 讚专讗砖讜谉 诪诪讬诇讗 诪讗谉 讚诇讗 讞讝讬 讘专讗砖讜谉 诇讗 讞讝讬 讘讻讜诇讛讜 讜讘讝讛 谞讘讜讗 讗诇 讛讘讬讗讜专 讚讘诇讗 住讜讙讬讗 讚专' 讝讬专讗 诇讗 讛讬讛 讬讻讜诇 诇诪专诪讬 讚专' 讬讜讞谞谉 讚谞讝讬专 讗专' 讬讜讞谞谉 讚讝讬讘讛 讚讛讜讛 讗诪讬谞讗 讚讝讛讜 驻诇讜讙转讗 讚转谞讗讬 讗讬 讗诪专讬谞谉 诪讗谉 讚诇讗 讞讝讬 砖讜讘 讗讬谉 诇讜 转砖诇讜诪讬谉 讚讛讬讬谞讜 诇转谞讗 讚诪讬讬转讬 诪讛讻讗 讗讬谉 诇讜 转砖诇讜诪讬谉 讜诇专' 讬砖诪注讗诇 讬砖 诇讜 讜专' 讬讜讞谞谉 住讘专 讻专' 讬砖诪注讗诇 讜诇讻讱 讗诪专 讘谞讝讬专 讗驻讬诇讜 谞讟诪讗 讘诇讬诇讛 诪讘讬讗 讜讛讗 讚讗诪专 讘讝讘 砖转讬诐 讘诇讬诇讛 讗讬谞讜 诪讘讬讗 诇讗讜 讗诇讬讘讗 讚注爪诪讜 讗诪专 讝讛 讻讬 讗诐 诇诪讗谉 讚住"诇 讻转谞讗 讚诪讬讬转讬 诪讛讻讗 讚诇讚讬讚讬' 诪讗谉 讚诇讗 讞讝讬 砖讜讘 讗讬谉 诇讜 转砖诇讜诪讬谉 讜讻讬 转讬诪讗 讗讬 诇转谞讗 讚诪讬讬转讬 拽砖讛 驻砖讬讟讗 讬砖 诇讜诪专 讚拽诪"诇 讚诇讬诇讛 诪讞讜住专 讝诪谉 诪砖讗"讻 讛砖转讗 讚诪讜拽讬 专' 讝讬专讗 讙诐 诇专' 讬讜讞谞谉 讚住"诇 讻专' 讬砖诪注讗诇 讙"讻 讞讙专 讘讬讜诐 专讗砖讜谉 转讜 诇讗 讞讝讬 讜讗"讻 讻"注 诪讜讚讬' 讚诪讗谉 讚诇讗 讞讝讬 诇讬转 诇讬讛 转砖诇讜诪讬谉 诪拽砖讛 砖驻讬专 讜讛谞讛 讘讬谉 诇专' 讬砖诪注讗诇 讜讘讬谉 诇转谞讗 讚诪讬讬转讬 诪讛讻讗 拽砖讛 诇诪讛 讻转讘 专讞诪谞讗 讘住讜讻讜转 砖讘注转 讬诪讬诐 讜讛讜爪专讱 诇专讘讜转 砖诪讬谞讬 诇诪专 诪注爪专转 讜诇诪专 诪讘讞讜讚砖 讛砖讘讬注讬 转讞讜讙讜 讛讜讛 诇讬讛 诇诪讻转讘 讜讞讙讜转诐 讗讜转讜 砖诪讜谞转 讬诪讬诐 讜诇讗 讛讬' 爪专讬讱 诇讬诪讜讚 讘驻"注 讗诇讗 砖讘驻住讞讬诐 讚祝 注' 注"讘) 讚专砖讜 诪讛讱 拽专讗 讚讗讬谞讜 讚讜讞讛 砖讘转 讗诪谞诐 专砖"讬 讘讞讜诪砖 驻' 讗诪讜专 讘驻住讜拽 讗讱 讘讞诪砖讛 注砖专 讜讙讜' 转讞讜讙讜 讗转 讞讙 讛' 砖讘注转 讬诪讬诐 驻专砖"讬 转讞讜讙讜 拽专讘谉 砖诇诪讬诐 诇讞讙讬讙讛 讬讻讜诇 转讚讞讛 砖讘转 转"诇 讗讱. 讜讗"讻 讻讘专 讬砖 诇谞讜 诇诇诪讜讚 砖讗讬谞讜 讚讜讞讛 砖讘转 讜讛讚专讗 拽讜砖讬讗 诇讚讜讻转讗 诇诪讛 诇讗 讻转讬讘 砖诪讜谞讛, 讜注诇 讝讛 讬砖 诇谞讜 诇转专抓 注"驻 诪"砖 讛专讬讟讘"讗 讘诪住' 住讜讻讛 讚讗驻讬诇讜 诇诪"讚 转砖诇讜诪讬谉 讚专讗砖讜谉 讜诪讗谉 讚诇讗 讞讝讬 讘专讗砖讜谉 诇讗 讞讝讬 讘讗讬谞讱 讜讗驻"讛 讘砖诪讬谞讬 诪讘讬讗 讞讙讬讙转讜 讗祝 砖讛讬' 转讙专 讘讬讜诐 专讗砖讜谉 讚诇讛讻讬 诪讛谞讬 诪讛 砖讛讜讗 专讙诇 讘驻"注 讜讗"讻 讗讬讻讗 诇诪讬诪专 讚诇讛讻讬 诇讗 讻诇诇讜 专讞诪谞讗 讘诪拽专讗 讞讚 注诐 讗讬谞讱 诇驻讬 砖讞诇讜拽 讘讚讬谞讜 讜讻诇 讝讛 诇专' 讬讜讞谞谉 讚住讘专 转砖诇讜诪讬谉 讚专讗砖讜谉 讗讘诇 诇专' 讗讜砖注讬' 拽砖讛 讗诪谞诐 诇转谞讗 讚诪讬讬转讬 讬砖 诇转专抓 讚专"讗 住讘专 讚讛住讘专讗 讞讬爪讜谞讛 砖讻诇诐 转砖诇讜诪讬谉 讚专讗砖讜谉 讗诇讗 诪讚讞讝讬谞谉 讚讻转讘 讘讞讜讚砖 讛砖讘讬注讬 转讞讜讙讜 讗讜转讜 讜诪讚讗爪讟专讬讱 讗讜转讜 砖讗讬谞讜 讞讜讙讙 讻诇 讛讞讜讚砖 讜讛专讬 讘诇讗"讛 诪讜讻讞 诪讚讻转讬讘 砖讘注转 讬诪讬诐 讻谞"诇 讜爪专讬讱 诇讜诪专 砖讗讻转讬 讗讬讻讗 砖讞讜讙讙 讻诇 讛讞讜讚砖 诇转砖诇讜诪讬谉 讗诇讗 砖讻诇 讛讞讜讚砖 砖讛讜讗 讞讜诇 讜讚讗讬 转砖诇讜诪讬谉 讚专讗砖讜谉 讗讘诇 砖讘注转 讬诪讬诐 讛诐 转砖诇讜诪讬谉 讝讛 诇讝讛 讜讻诇 讝讛 注讻砖讬讜 讚讻转讬讘 讘讞讜讚砖 讛砖讘讬注讬 讜讻转讬讘 讗讜转讜 诪讜讻讞 砖讛诐 转砖诇讜诪讬谉 讝讛 诇讝讛 诪讻讞 拽讜砖讬讗 讛谞"诇 讗讘诇 讗讬 讛讜讛 讻转讬讘 讜讞讙讜转诐 砖诪谞讛 讬诪讬诐 讜诇讗 讛讜讛 讻转讬讘 讛谞讱 诇讬诪讜讚讬' 讻诇诇 讛讜讛 讗诪讬谞讗 讻讜诇讛讜 转砖诇讜诪讬谉 讚专讗砖讜谉:


讜讘讝讛 谞诇注"讚 驻讬专讜砖 讚讘专讬 讛讬专讜砖诇诪讬 砖讛讘讬讗讜 讛转讜住' 讘讚"讛 谞讗诪专 注爪专转 讜讻讜' 讘讬专讜砖诇诪讬 讜讻讜' 讬讛讜讚讛 讘专 住驻专讗 讘砖诐 专' 讗讜砖注讬' 讚专讬砖 讛转诐 讜讞讙讜转诐 讗讜转讜 讞讙 诇讛' 砖讘注转 讬诪讬诐 讜讻讬 砖讘注讛 讛诐 讜讛诇讗 砖诪讜谞讛 讛诐 爪讗 诪讛诐 砖讘转 讛专讬 讝' 讜讛谞讛 诇讗 讬讚注谞讜 诪讛 讘注讬 专' 讗讜砖注讬' 讘讝讛 讜讻讬 诪讻讗谉 讬讻讜诇 诇讛讜讻讬讞 砖砖诪讬谞讬 砖讬讬讱 诇转砖诇讜诪讬谉 讜讛诇讗 住讜祝 住讜祝 砖讘注讛 讛讜讗 讚讻转讬讘 讜讗祝 讗诐 讬砖 诇讜 诇讬诪讜讚 讘驻"注 砖讗讬谞讜 讚讜讞讛 砖讘转 诪"诪 砖讬讬讱 诇诪讻转讘 砖讘注讛 砖讻诇 砖讘注讛 讛讜讗 讝诪谉 诇转砖诇讜诪讬谉 讻诇 讬讜诐 诪讛诐 讻砖讗讬谞讜 砖讘转. 讛谉 讗诪转 砖讗诐 讻讘专 讬讚注谞讜 诪诪拽讜诐 讗讞专 砖讛诐 砖诪讜谞讛 讜讞讝讬谞谉 讚讻转讬讘 讘拽专讗 砖讘注讛 诪讜讻讞 砖讗讬谞讜 讚讜讞讛 砖讘转 讜讻诪讜 砖讗诪专讜 讘驻住讞讬诐 (讚祝 注') 讚讗"讻 讛讜讛 诇讬' 诇诪讻转讘 砖诪讜谞讛 讗讘诇 诇讗 诇讛讬驻讱 讘砖讘讬诇 砖讬砖 诇谞讜 诇讬诪讜讚 诪诪拽讜诐 讗讞专 砖讗讬谞讜 讚讜讞讛 谞讜讻诇 诇讛讜讻讬讞 诪讚讻转讬讘 砖讘注讛 砖讛诐 砖诪讜谞讛 讚讗驻讬' 讛诐 砖讘注讛 讜讗讬谞讜 讚讜讞讛 砖讘转 砖讬讬讱 诇诪讻转讘 砖讘注讛 讜爪讗 讜诇诪讚 诪讚讘专讬 专讝"诇 砖驻住讞 讬砖 诇讜 转砖诇讜诪讬谉 讻诇 砖讘注讛 讜讻谉 注爪专转 讗祝 砖讗讬谞讜 讚讜讞讛 砖讘转 讗驻"讛 拽专讬 诇讬讛 砖讘注讛. 讜谞诇注"讚 专"讗 讘讗 诇转专抓 注爪诪讜 砖专讗讛 砖讛转谞讗讬诐 诪讘讬讗讬诐 诇讬诪讜讚 诇砖诪讬谞讬 讜拽砖讛 讗"讻 谞讻转讜讘 砖诪讜谞转 讬诪讬诐 讜讗讬谉 爪专讬讱 诇讬诪讜讚 讘驻"注 讗诇讗 讜讚讗讬 讚专讞诪谞讗 诇讗 专爪讛 诇讻诇讜诇 砖诪讬谞讬 注诪讛诐 诇驻讬 砖讞诇讜拽 讘讚讬谞讜 砖讛诪讛 转砖诇讜诪讬谉 讚专讗砖讜谉 讜讗诐 诇讗 讞讝讬 讘专讗砖讜谉 诇讗 诪讬讬转讬 讘讗讬谞讱 讜讘砖诪讬谞讬 诪讘讬讗 讗祝 讘驻"注 讗讜 诇讗讬讚讱 讙讬住讗 讚诇讗 转讬诪讗 讻住讘专转 讛专讬讟讘"讗 讚诪爪讚 讛住讘专讗 砖诪讬谞讬 讞讝讬 讗祝 讚诇讗 讞讝讬 讘专讗砖讜谉 诇讛讻讬 讙诪专讬谞谉 注爪专转 注爪专转 诪砖讘讬注讬 砖诇 驻住讞 讜诪讛 砖讘讬注讬 砖诇 驻住讞 诪讗谉 讚诇讗 讞讝讬 讘专讗砖讜谉 诇讗 讞讝讬 讘砖讘讬注讬 讗祝 砖诪讬谞讬 砖诇 讞讙 诪讗谉 讚诇讗 讞讝讬 讘专讗砖讜谉 诇讗 讞讝讬 讘砖诪讬谞讬 讜注讻"驻 诪讜讻讞 讚讻讜诇讛讜 转砖诇讜诪讬谉 讚专讗砖讜谉 讜拽砖讬讗 诇专"讗 讜注诇 讝讛 讘讗 讬讛讜讚讛 讘谉 住驻专讗 讘砖诐 专"讗 讜讗诪专 讻诇 讗' 诪讛诐 砖讘转 讜讻讜' 讚诇讛讻讬 诇讗 讻转讬讘 砖诪讜谞转 讬诪讬诐 诇讛讜专讜转 砖讗讬谞讜 讚讜讞讛 砖讘转 讜讻讚讘专讬 讛讙诪' 讘驻住讞讬诐 (讚祝 注' 注"讘) 讜注诇 讝讛 讘讗 专' 讬讜住讬 诇讛拽砖讜转 讜讻讬 诪讻讗谉 诇诪讚谞讜 砖讗讬谉 讞讙讬讙讛 讚讜讞讛 砖讘转 讜讛诇讗 诪诪拽讜诐 讗讞专 讚讛讬讬谞讜 讻驻讬专讜砖 专砖"讬 讘讞讜诪砖 讚诪讚讻转讬讘 讗讱 讚专砖讬谞谉 砖讗讬谞讜 讚讜讞讛 砖讘转 讜讛讚专讗 拽讜砖讬讗 诇讚讜讻转讗 讻谞"诇 诇讛拽砖讜转 注诇 专' 讗讜砖注讬' 讛砖讬讘 专' 讬讜讞谞谉 讙"讻 诇讛拽砖讜转 注诇 专讘 住驻专讗 讜诇讛讜讻讬讞 砖诪拽专讗 讝讛 讗讬谞讜 讘砖讘讬诇 诇讛讜专讜转 砖讗讬谞讜 讚讜讞讛 砖讘转 讚讗讬 讘砖讘讬诇 诇讛讜专讜转 砖讗讬谞讜 讚讜讞讛 砖讘转 拽砖讛 诇诪讛 讻转讘讬讛 讘讞讙 讛住讜讻讜转 讚讬砖 注讻"驻 诇讟注讜转 讜诇讜诪专 砖讚讜讞讛 砖讘转 讜讛讗 讚诇讗 讻转讬讘 砖诪讜谞转 讬诪讬诐 讛讜讗 诪讟注诐 诇讛讜专讜转 讚砖诪讬谞讬 讞诇讜拽 诪讛诐 讜讗驻讬诇讜 诇讗 讞讝讬 讘专讗砖讜谉 讚诇讗 讞讝讬 讘讻讜诇讛讜 讗驻"讛 讞讝讬 讘砖诪讬谞讬 讛讜讛 诇讬讛 诇诪讻转讘 讘驻住讞 砖砖转 讬诪讬诐 讗讬 谞诪讬 讘讞讙 讛住讜讻讜转 砖砖转 讬诪讬诐 讚诇驻注诪讬诐 专讗砖讜谉 讜讗讞专讜谉 讘砖讘转 讜讗讝 讜讚讗讬 讛讜讛 诪讜讻讞 讚讗讬谞讜 讚讜讞讛 砖讘转 讗诇讗 讜讚讗讬 讚讘讗诪转 讗讬谞讜 讚讜讞讛 砖讘转 讬诇驻讬谞谉 诪讗讱 讜讛讱 讚讻转讬讘 砖讘注讛 讛讜讗 诪讟注诐 讚讻讜诇讛讜 转砖诇讜诪讬谉 讚专讗砖讜谉 讜讘砖诪讬谞讬 讛讜讗 讞讝讬 讗祝 讚诇讗 讞讝讬 讘专讗砖讜谉:


讜注诇 讝讛 砖讜讘 讘讗 讬讛讜讚讛 讘谉 住驻专讗 讘砖讘讬诇 专"讗 讗讚专讘讛 诇讛讜讻讬讞 住讘专转讜 讘转砖诇讜诪讬谉 讝讛 诇讝讛 讜讗诪专 讜讞讙讜转诐 砖讘注转 讜讻讜' 爪讗 诪讛诐 砖讘转 砖讻讘专 诇诪讚谞讜 讜讻讜' 讜讛讬讬谞讜 诪诪讛 讚讻转讬讘 讗讱 讜讗"讻 拽砖讛 谞讻转讜讘 砖诪讜谞转 讬诪讬诐 诪驻讜专砖 讜诪讛 转"诇 转讞讙讜讛讜 讜讛讬讬谞讜 转讞讜讙讜 讗讜转讜 诇转砖诇讜诪讬谉 讗诇讗 讜讚讗讬 诇讛讜讻讬讞 诪讻讗谉 讚转砖诇讜诪讬谉 讝讛 诇讝讛 诪讚讗讬爪讟专讬讱 讗讜转讜 讜讻谞"诇:

